title: Guy (Final Fight)

text: Gyun ulkonäkö on vaihdellut peleistä ja sarjoista riippuen. Ensimmäisessä pelissä hänellä oli mustat hiukset, ruskeat taistelusormikkaat ja ruskeat jika-tabi jalkineet. Guy pukeutui oranssin väriseen hihattomaan jujutsu pukuun. Sittemmin vierailtuaan Street Fighter Alpha -pelisarjassa Guy sai uudenlaisen tyylin. Hahmon hiukset muutettiin ruskeiksi, jika-tabi jalkineet vaihtuivat punavalkoisiksi lenkkareiksi ja sormikkaat keltaisiksi. Lisäksi musta vyö vaihdettiin leveämpään ja kellertävään vyöhön. Muutos pysyi pitkältä samana hahmon palattua Final Fight 3:n, jossa Guylle tehtiin vielä pieniä muutoksia Alpha pelien ulkoasuun nähden. Vyö vaihtui takaisin normaaliksi mustaksi vyöksi ja sormikkaat olivat punaharmaat. Pelin hahmovalikossa Guyn asu on kuitenkin oranssi, kun taas pelin aikana se on punainen. Super Street Fighter IV peli käytti Alphassakin käytettyä asukokonaisuutta, mutta vei asun värin takaisin alkuperäiseen oranssiin väritykseen.


title: Guy (Final Fight)

text: Guyn pituus on myös vaihdellut pelistä riippuen. Final Fight peleissä hänen kerrotaan olevan 174.5 senttimetriä pitkä ja painavan 71.7 kg. Kun taas kolmannessa osassa hahmon kerrotaan olevan 178 senttimetriä pitkä ja painavan 72 kg. Puolestaan Super Street Fighter IV pelissä hänen on ilmoitettu olevan 179 senttimetriä pitkä ja painavan 72 kg.


title: Guy (Final Fight)

text: Hahmon kansallisuus on vaihdellut pelistä riippuen. Final Fight peleissä Guyn kerrotaan olevan japanilainen, kun taas Street Fighter peleissä hänet on merkitty yhdysvaltalaiseksi.


title: Guy (Final Fight)

text: Guy esiintyi Street Fighter animaatiosarjan jaksossa "Final Fight", jossa hahmon äänenä toimi Jim Byrnes. Jaksossa Guy pelastaa Jessican Mad Gear jengiltä yhdessä Codyn kanssa. He saavat apua Ryulta ja Keniltä.


title: Guy (Final Fight)

text: Guylla oli mykkä cameo-rooli animaatioelokuvassa vuonna 1999. Hän esiintyi elokuvan loppupuolella ja oli yksi taistelijoista, jotka tulivat Ryun, Kenin ja Chun-Lin mukana professori Sadlerin tukikohtaan pelastaakseen Shunin. Tukikohdassa Guyn taistelee Dhalsimia vastaan. Myöhemmin hänet vangitaan ja teljetään selliin muiden ottelijoiden kanssa, josta Ken ja Chun-Li käyvät pelastamassa heidät.


title: Guy (Final Fight)

text: Japanilainen kolikkopeleihin erikoistunut videopelilehti Gamest listasi Guyn toiseksi laatimassaan vuoden 1990 50 parasta videopelihahmoa. Kuusi vuotta myöhemmin samainen lehti listasi Guyn sijalle 26 samanlaisessa äänestyksessä.


title: Guy (Final Fight)

text: Vuonna 2010 UGO Networks sivusto listasi Guyn sijalle 30 laatimassaan 50 parasta Street Fighter hahmoa.


title: Kimmo Saares

text: Kimmo Saares (s. 27. tammikuuta 1961) on suomalainen pappi ja toimittaja. Hän on valmistunut teologian maisteriksi vuonna 1992.


title: Kimmo Saares

text: Saares toimittaa ja juontaa Yle TV1 -kanavan esittämää "Aamusydämellä"-keskusteluohjelmaa yhdessä Hilla Blombergin kanssa. Saares on tehnyt Yleisradiolle myös muita televisio- ja radio-ohjelmia, kuten "Kirkko näinä päivinä" ja "Tänään iltapäivällä", sekä työskennellyt tuottaja-toimittajana Kotimaa-yhtiöissä. Papiksi Saares vihittiin vuonna 1994. Tässä ammatissa hän on keskittynyt paljolti diakoniatyöhön. Vuodesta 2011 Saares on työskennellyt Korson seurakunnassa virkaa tekevänä kirkkoherrana.


title: Kimmo Saares

text: Saares asuu Helsingissä. Hän harrastaa urheilua ja puutarhanhoitoa.


title: Valfrid Vasenius

text: Gustaf Valfrid Vasenius (12. lokakuuta 1848 Helsinki – 31. toukokuuta 1928 Helsinki) oli suomalainen kirjallisuudentutkija.


title: Valfrid Vasenius

text: Vasenius oli 1880–1887 Helsingin yliopiston estetiikan ja kirjallisuushistorian dosentti ja yliopiston kirjaston amanuenssi 1877–1892 ja varakirjastonhoitaja 1892–1902. Vuosina 1902–1908 hän oli Suomen ja Pohjoismaiden kirjallisuushistorian ylimääräinen professori. Hän oli opettajana myös koulussa ja kirjoitti kirjallisuuskritiikkiä ja yhteiskunnallisia ja kulttuuriaiheisia kirjoituksia muun muassa Valvojaan, jonka perustajia hän oli. Vasenius oli myös Naisasialiitto Unionin perustajia.


title: Valfrid Vasenius

text: Vaseniuksen isä oli kirjankustantaja, kirjakauppias Gustaf Otto Wasenius.


title: Gustaf Otto Wasenius

text: Gustaf Otto Wasenius (4. kesäkuuta 1789 Hämeenlinna – 19. huhtikuuta 1852 Helsinki) oli suomalainen liikemies.


title: Gustaf Otto Wasenius

text: Wasenius perusti 1823 Helsinkiin Pohjois-Esplanadille Waseniuksen kirjakaupan, 1828 kirjapainon sekä 1829 lehden Helsingfors Tidningar ja kustansi myös kirjoja. Hän kauppasi viljaa Itämeren alueella ja kävi kauppaa ranskalaisilla viineilä.


title: Gustaf Otto Wasenius

text: Waseniuksen poika oli professori Valfrid Vasenius.


title: Ch-, Co- ja Cr-luokka

text: Ch-, Co- ja Cr-luokat olivat Britannian Kuninkaallisen laivaston hävittäjäluokkia, jotka muodostivat vuoden 1942 hätäohjelman () 24 hävittäjää. Luokkien alukset muodostivat aluksi saattuepalveluksessa niin kutsutut 12., 13. ja 14. Hätälaivueen (). Luokat muodostivat kolme viidestä niin kutsutun C-luokan alaluokasta.


title: Ch-, Co- ja Cr-luokka

text: Alukset olivat periaatteessa toisinto U-luokan hävittäjistä, mutta niissä oli uudistettu tulenjohtojärjestelmä. Edeltäneeseen Ca-luokkaan verrattuna alusten uppouma kasvoi ja ne varustettiin uudistetulla tyypin 275 tulenjohtotutkalla, joka oli kytketty uudistettuun director Mk VI -tulenjohtokeskukseen.


title: Waseniuksen kirjakauppa

text: Waseniuksen kirjakauppa oli Helsingissä Pohjois-Esplanadilla 1820-luvulta alkaen toiminut kirjakauppa. 1830-luvulta alkaen se oli yliopiston kirjakauppa ja Helsingin ja koko Suomen johtava kirjakauppa. Akateeminen kirjakauppa osti liikkeen konkurssipesän huonojen aikojen aikana 1914, ja liike toimi sen omistuksessa vuoteen 1969. Liikkeen perustaja ja omistaja oli hämeenlinnalaislähtöinen liikemies Gustaf Otto Wasenius.


title: Wasenius

text: Wasenius tai Vasenius on muun muassa seuraavien henkilöiden sukunimi:


title: HMS Auriga

text: HMS Auriga (viirinumero P419) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen. Se tilattiin 7. huhtikuuta 1943. Aluksen köli laskettiin 29. maaliskuuta 1945.


title: HMS Auriga

text: "HMS Auriga" modernisoitiin 1950-luvun lopulla vastaamaan T-luokan veneitä. Aluksella tapahtui akkuräjähdys matkatessaan pinnassa 12. helmikuuta 1970 Gibraltarin edustalla, jolloin kymmenen miehistönjäsentä loukkaantui.


title: HMS Auriga

text: "HMS Auriga" myytiin romutettavaksi 14. marraskuuta 1974 ja se romutettiin helmikuussa 1975 Newportissa.


title: Moyer

text: Moyer on seuraavien henkilöiden sukunimi:


title: HMS Aurochs

text: HMS Aurochs (viirinumero P426, noin vuodesta 1951 alkaen S26 ja vuodesta 1961 S73) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Aurochs

text: Alus tilattiin 7. huhtikuuta 1943 Vickers-Armstongilta osana vuoden 1943 laivasto-ohjelmaa. Sen köli laskettiin 21. kesäkuuta 1944 ja alus laskettiin vesille 28. heinäkuuta 1945. Alus valmistui 7. helmikuuta 1947, jolloin se oli varustettu käyttöönotetulla snorkkelilla.


title: HMS Aurochs

text: Alus oli vuodesta 1949 alkaen palveluksessa Kanadan laivaston mukana vuodesta 1949 alkaen sijoituspaikkanaan Halifax sekä Australian laivastossa. Se palasi viimeisen kerran 1960-luvun alussa kotimaahan.


title: HMS Aurochs

text: "HMS Aurochsin" kunto tarkastettiin syyskuussa 1964, jolloin se todettiin korjauskelvottomaksi eikä sen modernisoitua aloitettu. Alus myytiin romutettavaksi 7. helmikuuta 1967 ja se romutettiin Troonissa Skotlannissa.


title: Kaspianaavikkonärhi

text: Kaspianaavikkonärhi ("Podoces panderi") on Keski-Aasiassa tavattava variksiin kuuluva varpuslintu.


title: Kaspianaavikkonärhi

text: Kooltaan kaspianaavikkonärhi on noin 25 cm. Selkä on linnulla harmaa. Pää ja siivet ovat lajilla väriltään valkoiset. Kaspianaavikkonärhen vatsa on vaaleanpunertava ja rinnassa on musta laikku.


title: Kaspianaavikkonärhi

text: Kaspianaavikkonärheä tavataan Kazakstanissa, Uzbekistanissa ja Turkmenistanista.Linnun elinympäristöä ovat aavikot ja hiekkaiset seudut, joilla voi kasvaa pensaikkoa. Ravintonaan laji käyttää hyönteisiä, pieniä liskoja ja aavikon kasvien siemeniä. Kaspianaavikkonärhen pesä sijaitsee pensaassa ja naaras munii neljästä kuuteen vihertävää ja pilkullista munaa, joita se hautoo hieman yli kaksi viikkoa.


title: Brady

text: Brady on seuraavien henkilöiden sukunimi:


title: ZH-1

text: ZH-1 oli Saksan laivaston hävittäjä toisessa maailmansodassa.


title: ZH-1

text: Aluksen köli laskettiin 26. marraskuuta 1938 Alankomaiden kuninkaallisen laivaston Gerard Callenburgh -luokan nimikkoaluksena ja alus laskettiin vesille 9. toukokuuta 1940. Tuhoamistehtävään määrätty osasto upotti aluksen 14. toukokuuta Rotterdamissa Nieuwe Waterwegiin.


title: ZH-1

text: Saksalaiset miehittäjät nostivat aluksen 14. heinäkuuta 1940 ja se hinattiin 11. lokakuuta korjattavaksi Hampuriin Blohm & Vossin telakalle , mistä se siirrettiin Rotterdamiin viimeisteltäväksi ja varustettavaksi. Alus otettiin palvelukseen 11. lokakuuta 1942 nimettynä "ZH-1":ksi () ensimmäisenä päällikkönään korvettenkäpitan Claus Barckow. Aluksen 40 millimetrin Boforsit oli samalla vaihdettu samaan määrään 3,7 cm ja konekiväärit 2 cm ilmatorjuntatykkeihin.


title: ZH-1

text: Alus liitettiin Itämerelle sijoitettuun 5. hävittäjälaivueeseen koealuksena. Se vieraili 18. tammikuuta 1943 Hampurissa. Ollessaan koulutuksessa Itämerellä alus kolaroi tanskalaisen rahtialuksen "Douron" kanssa 11. huhtikuuta kärsien vain vähäisiä vaurioita, jotka korjattiin nopeasti Blohm + Vossin telakalla kesäkuussa. Telakalle tehdyssä ilmahyökkäyksessä aiheuttivat kuitenkin lisävaurioita ja alus joutui odottamaan ankkurissa telakalle pääsyä. Se palasi palvelukseen korjausten valmistuttua vasta lokakuussa.


title: ZH-1

text: Alus lähti 31. lokakuuta 1943 Girondeen Ranskaan yhdessä "Z27":n kanssa. Ne saapuivat 2. marraskuuta Rotterdamiin, mistä eteenpäin laivaston S-veneet suojasivat niitä. Seuraavana päivänä osasto joutui Kanaalissa brittien rannikkotykistön tuleen ennen saapumistaan Dunkerqueen. Osasto joutui 4. marraskuuta Kuninkaallisen laivaston moottoritorpedoveneiden maaliksi lähdettyään Dunkerquesta Le Havreen, jonne ne saapuivat vielä samana päivänä. Seuraavana päivänä alukset siirtyivät edelleen Girondeen, jossa ne liittyivät 8. hävittäjälaivueeseen ().


title: ZH-1

text: "ZH-1" osallistui 24. joulukuuta torpedoveneiden "T-22" ja "T-24" sekä hävittäjien "Z23", "Z24", "Z27", "Z32" ja "Z37" kanssa Ranskaan saapuvan saarronmurtaja tankkeri "Osornon" suojaamiseen. Seuraavana päivänä saattue joutui ilmahyökkäyksen maaliksi. Saattue saapui 26. joulukuuta Girondeen, jolloin ""Osorno" törmäsi "Sperrbrecher 21":n hylkyyn. "Osorno" jouduttiin ajamaan rantaan lastin pelastamiseksi. "ZH-1":llä todettiin kosteuden tiivistymistä polttoainejärjestelmään ja "T-25" hinasi liikuntakyvyttömän aluksen takaisin satamaan.


title: ZH-1

text: Seuraavana päivänä 8. Hävittäjälaivueen ja 4. torpedovenelaivueen lähtiessä vastaanottamaan saapuvaa saarronmurtaja "Alsteruferia" "ZH-1" jäi satamaan korjattavaksi, mikä esti sen osallistumisen taisteluun Kuninkaallisen laivaston risteilijöitä "HMS Glasgowia" ja "HMS Enterpriseä" vastaan.


title: ZH-1

text: Alus oli 9.-11. maaliskuuta 1944 Biskajanlahdella vastaanottamassa Keisarillisen Japanin laivaston sukellusvenettä "I-129" yhdessä "Z23":n, "T-27":n ja "T-29":n kanssa. Sukellusvene saatettiin Lorientiin jatkuvista ilmahyökkäyksistä huolimatta. Alus suojasi rannikkosaattuetta 16.-17. maaliskuuta samojen alusten kanssa. Se suojasi 19.-20. maaliskuuta rannikkosaattuetta "Greifin", "Möwen", "T-27":n ja "T-29":n kanssa.


title: ZH-1

text: Alus selvisi 6. kesäkuuta Kanadan Kuninkaallisten ilmavoimien 404. laivueen ja Britannian Kuninkaallisten ilmavoimien 144. laivueen Bristol Beaufightereiden hyökkäyksistä. Seuraavana päivänä alus saapui Brestiin. "ZH-1", "Z32", "Z24" ja "T-24" saivat käskyn hyökätä Normandian maihinnousun sillanpäähän. Alusten suojana oli satamasta lähdettäessä 40. Miinanraivaajalaivue.


title: ZH-1

text: Seuraavan päivän aamuna kello 0123 osasto joutui Ile de Basin edustalla Kuninkaallisen laivaston hävittäjien "HMS Eskimon", "HMS Tartarin", "HMS Javelinin" ja "HMS Ashantin", Kanadan laivaston hävittäjien "HMCS Haidan" ja "HMCS Huronin" sekä Puolan laivaston hävittäjän "ORP Błyskawican" yllättämiksi. "ZH-1" menetti liikuntakykynsä, minkä jälkeen "HMS Ashanti" laukaisi alukseen torpedon. Aluksen päällikkö Barkow määräsi tuhopanokset viritettäviksi ja miehistön jättämään aluksen. Aluksen upotessa 36 miehistönjäsentä sai surmansa mukaan lukien aluksen päällikkö. Miehistöstä 27 pääsi Ranskan rannikolle ja Kuninkaallisen laivaston 14. Saattajaryhmän alukset poimivat merestä 140 henkeä.


title: Also Starring

text: Also Starring oli suomalainen mainoselokuvien tuotantoyhtiö. Alson perustivat vuonna 1988 ohjaaja Vellu Valla ja kuvaaja Julle Salminen. Vuonna 2016 tapahtui sukupolvenvaihdos, kun Jullen poika Juhana Salminen siirtyi toimitusjohtajaksi, ja Ville Salminen palasi taloon vastaavaksi tuottajaksi. Veljekset olivat myös osakkaina. Johannes Lassila jatkoi Also Starringin vastaavana tuottajana ja osakkaana ja Vellu Valla käsikirjoittajana ja animaatio-ohjaajana.


title: Also Starring

text: Also Starring Oy hakeutui konkurssiin lokakuun lopulla 2018. Juhana Salmisen mukaan päätöksen taustalla oli toimialan pitkäaikainen murros, joka on johtanut pitkien mainoselokuvatuotantojen määrän vähentymiseen..


title: Also Starring

text: Alsolla on pitkä ja menestyksekäs historia lukuisten mainoselokuvaohjaajien kanssa työskentelystä, mutta aivan erityisesti Also tunnetaan uusien ohjaajien etsimisessä ja esiintuomisessa. Muun muassa Nalle Sjöblad, Markus Virpiö, Mikko Lehtinen, Pekka Hara sekä Teemu Nikki ovat aloittaneet uransa Alsossa.


title: Also Starring

text:
Also Starring on saanut kansainvälisiä alan palkintoja, esimerkiksi Clio Festivalilta ja New Yorkin elokuvajuhlilta. Yhtiö on tuottanut mainosten lisäksi Daruden musiikkivideon ”Sandstorm”.
Kuukauden parhaat sekunnit -palkinto seuraavista televisiomainoksista:


title: Uppsalan vanha hautausmaa

text: Uppsalan vanha hautausmaa sijaitsee Uppsalassa.


title: Uppsalan vanha hautausmaa

text: Hautausmaa otettiin käyttöön 1700-luvun loppupuoliskolla, koska kirkkoihin hautaamisesta ei enää pidetty hygieenisistä syistä. Vuonna 1786 Kustaa III puhui valtiopäivillä kiellosta mutta vasta vuonna 1815 Kaarle XIII kielsi menetelmän kokonaan. 1800- ja 1900-luvuilla hautausmaata on laajennettu. Vuonna 1959 Uppsalan vanha hautausmaa sai nykyisen laajuutensa.


title: Uppsalan vanha hautausmaa

text: Monet hautakivet itäpuolella on saanut taiteellisen muodon.


title: Tiberius Claudius Nero

text: Tiberius Claudius Nero voi tarkoittaa seuraavia:


title: Leo Frobenius

text: Leo Frobenius (29. kesäkuuta 1873 Berliini – 9. elokuuta 1938 Biganzolo), oli saksalainen antropologi.


title: Leo Frobenius

text: Frobenius teki monta matkaa Afrikkaan ja Aasiaan. Huomattavan aineistonsa hän kokosi Afrikanarkistoksi. Tästä kokoelmasta syntyi kulttuurimorfologian tutkimuslaitos Frankfurt am Mainiin. Frobenius perusti niin sanotun kulttuurihistoriallisen koulun antropologiaan. Hän oli 1800-luvun lopun ja 1900-luvun alkupuolen eurooppalaisessa antropologian tutkimuksessa voimakkaasti vaikuttaneen diffusionismin eli kulttuurien leviämisteorian merkittäviä edustajia.


title: Isabella

text: Isabella voi viitata ainakin seuraaviin:


title: Fritz Graebner

text: Robert Fritz Graebner (4. maaliskuuta 1877 – 13. heinäkuuta 1934) oli saksalainen antropologi.


title: Fritz Graebner

text: Vuosina 1925–1928 hän oli museonjohtaja ja professori Kölnissä. Graebner oli kulttuuripiiriopin tunnetuimpia edustajia kulttuurihistoriallisessa antropologiassa.


title: Gustav Klemm

text: Gustav Friedrich Klemm (12. marraskuuta 1802 Chemnitz – 25. tai 26. elokuuta 1867 Dresden) oli saksalainen antropologi, kulttuurihistorioitsija ja kirjastonhoitaja.


title: Gustav Klemm

text:
Vuonna 1832 hänestä tuli Dresdenin Saksin kuninkaallisen kirjaston kirjastonhoitaja. 1850 Klemm nimitettiin hovineuvoksi. Huononevan näönsä takia hän joutui eroamaan 1864 ja kuoli kolme vuotta myöhemmin. Hänen kokoelmansa on kansatieteen museon (Museum für Völkerkunde zu Leipzig) pohjana.
1840-luvulla Klemm julkaisi 10-osaisen yleisen kulttuurihistoriallisen teoksensa. Tässa hän laati teoriansa että eurooppalainen kulttuuri on "aktiivinen" mutta melkein kaikki muut "passivisia".


title: Lasihelmipeli (albumi)

text: Lasihelmipeli on Vesa-Matti Loirin studioalbumi, joka on julkaistu vuonna 1984. Levyn sävellykset ja sovitukset ovat Olli Ahvenlahden. Sanoitukset ovat Elvi Sinervon kääntämiä Hermann Hessen tekstejä.


title: Lasihelmipeli (albumi)

text: Kaikki kappaleet säveltänyt Olli Ahvenlahti.


title: Varasto (elokuva)

text: Varasto on Taru Mäkelän ohjaama elokuva vuodelta 2011. Se perustuu Arto Salmisen samannimiseen romaaniin, jonka pohjalta käsikirjoituksen on tehnyt Veli-Pekka Hänninen. Elokuvaa luonnehditaan kansankomediaksi.


title: Varasto (elokuva)

text: Salmisen kirja kuvastaa 1990-luvun alun lamaa, ja Mäkelä tunsi elokuvanteon aloitusvaiheessa, että siltä osin aihe oli mennyttä aikaa, mutta muuttui kuitenkin uuden talouskriisin myötä ajankohtaiseksi valmistuessaan.


title: Varasto (elokuva)

text: Käsikirjoitusta muutettiin muun muassa kiroilun ja seksin osalta, jotta elokuva saisi rahoitusta kirkolta, mutta rahaa ei tullut. Siistitty versio jäi kuitenkin voimaan. Myös elokuvan yleistunnelmaa muutettiin mustasta komediasta valoisammaksi. Mäkelä on kertonut, että muutoksen taustalla oli hänen oma toipumisensa rintasyövästä.


title: Varasto (elokuva)

text: Elokuva oli yleisömenestys ja voitti vuoden 2012 Jussi-gaalassa Yleisö-Jussin.


title: Varasto (elokuva)

text: Elokuvan jatko-osa "Varasto 2" sai ensi-iltansa helmikuussa 2018.


title: Varasto (elokuva)

text: Elokuvan keskushenkilö on rautakaupan varastonhoitaja Antero Rousku. Varastomiehen ansiot eivät kuitenkaan tyydytä Anteroa, joten hän myy ohi kirjanpidon työnantajansa tavaraa liikkeessä tuon tuosta asioivalle Jylhäkorvelle. Anteron romanttisen kiinnostuksen kohde on tummahiuksinen Karita. Kiihkeänä alkava suhde viilenee Karitan hankkiuduttua raskaaksi omin luvin. ”Mää oisin kuule käyttäny traktorin sisäkumia kortsuna, jos mää oisin tienny, että sää syötät pillerit sun akvaariokaloilles!”, Antero selvittää näkemyksensä Karitalle ravintolassa. Antero joutuu muuttamaan Karitan luokse, sillä tämä uhkaa paljastaa hänen vilunkipelinsä. Työnantajakin alkaa huomata hävikin. Antero ja työnantaja sopivat, että Raninen – Anteron työkaveri – saa syyt niskoilleen. Raninen erotetaan ja Antero ylennetään varastopäälliköksi.


title: Varasto (elokuva)

text: Karita synnyttää tytön. Anteron ja Karitan suhde kestää Karitan valheet ja kiristykset: he ovat yhdessä vielä parin vuodenkin kuluttua tytön syntymästä ja kaavailevat avioliittoa. Raninen joutuu pohjalle, mutta ei ole katkera Anterolle. Lopulta hän selviää kuiville ja voittaa lotossa.


title: Varasto (elokuva)

text: Episodi-lehden Jouni Vikman kirjoitti: ”"Varaston" hauskuus nousee herkullisista hahmoista ja hersyvästä kokonaisuudesta.” Anteron ja Karitan hahmoja hän piti pelkistettyinä karikatyyreina, jotka kuitenkin saivat syvyyttä elokuvan edetessä. Vikman antoi "Varastolle" neljä tähteä viidestä. Elokuvauutiset.fi puolestaan arvioi: ”Jo edesmenneen Arto Salmisen romaaniin perustuva Varasto on hauskin kotimainen elokuva kahteenkymmeneen vuoteen.” Julkaisu suitsutti eritoten elokuvan dialogia nokkeluudesta ja aitoudesta. Ohjaaja Mäkelää Elokuvauutiset.fi arvosteli osittain teatraalisista ratkaisuista. "Varaston" epilogi sai myös risuja. Myös Elokuvauutiset.fi antoi "Varastolle" neljä tähteä viidestä.


title: Varasto (elokuva)

text: "Varasto" sai hyvän vastaanoton myös muun muassa "Suomen Kuvalehdeltä", "Aamulehdeltä" ja "Savon Sanomilta".


title: Varasto (elokuva)

text: "Varasto" on julkaistu sekä Blu-ray- että DVD-formaatissa. Julkaisulla on lisämateriaaleina kymmenisen minuuttia poistettuja kohtauksia ja elokuvan tekemisestä kertova dokumentti.


title: Tiberius Nero

text: Tiberius Claudius Nero (kuoli 33 eaa.) oli roomalainen poliitikko ja sotilas. Hän oli keisari Tiberiuksen isä.


title: Tiberius Nero

text: Nero halusi vuonna 50 eaa. mennä naimisiin Ciceron tyttären kanssa, mutta sisällissota esti nämä aikeet ja hän liittoutui Julius Caesarin kanssa. Hän toimi muun muassa Caesarin laivaston komentajana Aleksandrian sodassa ja oli kvestori vuonna 48 eaa. Caesar palkitsi Neron sodan jälkeen pappisviralla ja antoi hänen perustaa kolonioita Galliassa. Caesarin murhan jälkeen Nero suosi republikaaneja ja oli valmis palkitsemaan Caesarin murhaajat. Nero oli preettorina vuonna 42 eaa., mutta ei luopunut virastaan vuoden lopulla. Neron ja hänen vaimonsa Livia Drusillan poika Tiberius Claudius Nero, tuleva keisari, syntyi Roomassa 16. marraskuuta 42 eaa.


title: Tiberius Nero

text: Nero otti osaa Perusian sotaan Lucius Antoniuksen puolella. Hän pakeni Octavianusta vaimonsa kanssa Sisiliaan, mutta hän ei päässyt yhteisymmärrykseen Sisiliaa hallinnen Sextus Pompeiuksen kanssa ja matkusti Kreikkaan Marcus Antoniuksen luokse. Nero ja hänen perheensä palasi Italiaan vuonna 39 eaa. sen jälkeen kun Octavianus ja Antonius sopivat riitansa. Roomassa Octavianus ihastui heti Neron vaimoon Liviaan ja vaati Neroa eroamaan vaimostaan. Livia synnytti Nerolle toisen pojan Drusus Claudius Neron 14. tammikuuta 38 eaa., ja meni naimisiin Octavianuksen kanssa 17. tammikuuta. Nero ei tämän jälkeen osallistunut julkiseen elämään ja hänen poikansa kasvatettiin ottoisänsä kotona.


title: Tiberius Nero

text: Nero kuoli vuonna 33 eaa. Hänen vanhin poikansa Tiberius piti isänsä hautajaispuheen, jonka sisältö ei ole säilynyt.


title: Dinothesus

text: Dinothesus on avoimen lähdekoodin nuotinnusohjelma ja MIDI-sekvensseri. Sen on kehittänyt Jani Verkkomäki Java-ohjelmointikielellä vuosina 2007-2010. Dinothesus toimii painikekäyttöliittymän avulla, eikä ohjelmassa ole lainkaan menuvalikkoja. Dinothesus on julkaistu GNU GPL-lisenssillä. Ohjelma toimii Windowsissa, Linuxissa ja Macissa. Ohjelmaa voi myös itse kehittää edelleen lähdekoodin avoimuuden ansiosta.


title: Kokoontumisrikkomus

text: Kokoontumisrikkomus on rikos, johon voi syyllistyä rikkomalla kokoontumislain säännöksiä yleisen kokouksen tai yleisötilaisuuden järjestämisestä. Kokoontumisrikkomukseen voi syyllistyä sekä tilaisuuden järjestäjä että siihen osallistuja.


title: Kokoontumisrikkomus

text: Joka tahallaan tai törkeästä huolimattomuudesta


title: Kokoontumisrikkomus

text: tai


title: Kokoontumisrikkomus

text: on tuomittava, jollei teosta ole muualla laissa säädetty ankarampaa rangaistusta, "kokoontumisrikkomuksesta" sakkoon.


title: Kokoontumisrikkomus

text: Kokoontumisrikkomuksesta on seurauksena sakkorangaistus. Sen antaa joko poliisi tai sakkoon voidaan tuomita oikeudessa. Päiväsakkojen lukumäärä on ollut tyypillisesti 7–11 kpl ja sakon rahamäärä noin 40–120 euroa vuosina 2004–2007.


title: Tanskan kuninkaallinen laivasto

text: Tanskan laivasto (virallisesti epävirallisesti ) on Tanskan asevoimien puolustushaara, joka vastaa Tanskan, Grönlannin ja Färsaarten itsenäisyyden turvaamisesta, tarvittaessa asein. Muina tehtävinä ovat valvonta, etsintä- ja pelastustehtävät, jäänmurtaminen, öljyvahinkojen torjunta sekä kansainväliseen yhteistyöhön osallistuminen.


title: Tanskan kuninkaallinen laivasto

text: Tanskan ja Norjan unionin aikana 1509–1814 Tanskan laivasto oli osa yhteistä Tanska-Norjan laivastoa. Maan suhteellisen pienestä koosta huolimatta laivasto on varustettu nykyaikaisin aluksin, jotka on pääosin otettu palvelukseen kylmän sodan päättymisen jälkeen. Tähän on vaikuttanut maan strateginen asema ja Naton tarve valvoa Itämeren merenkulkua.


title: Tanskan kuninkaallinen laivasto

text: Laivaston alusten nimissä käytetään etuliitettä KDM, mutta Nato-maana aluksille on määritetty myös Nato-etuliite HDMS (). Laivastolla ei ole muista Nato-maista poiketen sukellusveneitä.


title: Tanskan kuninkaallinen laivasto

text: Tanskan laivaston perinteet juontavat juurensa jo viikinkiajalta, joka alkoi 900-luvulta. Kuningas Valdemar II Sejrillä kerrotaan olleen Viroa vuonna 1219 valloittamaan lähteneessä laivastossaan yli 1 000 alusta ja 30 000 varustettua sotilasta.


title: Tanskan kuninkaallinen laivasto

text: Kalmarin unionin luoja Margareeta I antoi 1400-luvun lopulla määräyksen varustaa laivaston, jonka pääasiallisena tehtävänä oli suojata unionia Hansaliitolta. Tämä määräys poikkesi aiemmasta käytännöstä, jossa aatelisto varusti laivat palvelukseen saaden hallitsijalta erilaisia etuja. Nyt hallitsija varusti itselleen laivaston, mutta aatelisto määrättiin miehittämään alukset. Hallitsijan palkkaamia olivat ainoastaan laivojen päällystö sekä erikoishenkilöstö. Kuningas Hannu loi pohjan Tanska-Norjan yhteiselle laivastolle tilatessaan alukset "Engelenin" ja "Marian", mistä alkaen kuninkaan laivasto alkoi kasvaa. Laivaston varsinaisena perustamisajankohtana pidetään elokuun 10. päivää 1510, jolloin kuningas Hannu määräsi Henrik Krummedigen laivastonsa komentajaksi ja kaikkien alusten päälliköksi.


title: Tanskan kuninkaallinen laivasto

text: Fredrik II aloitti 1559 kruunajaistensa jälkeen laivaston varustamisen rakennuttaen tukikohtia, telakoita ja aluksia. Samoin uusien alusten ja aseiden kehittämistä tuettiin ja koulutettiin henkilöstöä. Kalmarin unionista eronnut Ruotsi hallitsi suurta osaa Itämerestä uhaten Tanskan kauppamerenkulkua. Vastatoimena Tanska sulki 1568 Juutinrauman luoden samalla alkusysäyksen Skoonen sodalle 1675–1679, jonka seurauksena Ruotsi valtasi Tanskalle kuuluneen Etelä-Ruotsin läänit: Skoonen, Hallannin ja Blekingen.


title: Tanskan kuninkaallinen laivasto

text: Kristian IV jatkoi isänsä jalanjäljillä laajentaen laivastoa edelleen. Laivaston tärkeimpään tukikohtaan Kööpenhaminaan rakennettiin suuri joukko asuntoja ja työpajoja, joista tunnetuin on edelleen kaupungin keskustassa sijaitseva Nyboder. Ulrik Christian Gyldenlöve määrättiin laivaston komentajaksi 1701, ja hän paransi laivaston ammattimaisuutta perustamalla Tanskan merisotakoulun edeltäjän.


title: Tanskan kuninkaallinen laivasto

text: Tanskan puolustusministeri on asevoimien komentaja, ja Tanskan asevoimien komentaja kenraali Peter Bartman on Tanskan ministerin sotilasneuvonantaja. Laivastoesikunta on osa yhteistä puolustusesikuntaa. Vuonna 2014 esikunta siirtyi Århusista Karupin lentotukikohtaan, johon maavoima- ja ilmavoimaesikunta oli jo sijoitettu.


title: Tanskan kuninkaallinen laivasto

text: Vuodesta 2013 alkaen merivoimien esikuntapäällikkönä aiemmin Tanskan laivaston amiraalina (komentaja) on ollut kontra-amiraali Frank Trojahn. Hänen suorassa johdossaan on 90 hengen esikunta Lisäksi hänen alaisenaan on vuonna 2001 perustettu Danish Task Group, johon kuuluu parikymmentä henkeä. Ryhmä vastaa Tanskan laivaston päivittäisestä koulutuksesta sekä johtaa operaatioissa olevia joukkoja.


title: Tanskan kuninkaallinen laivasto

text: Laivastolla on kaksi päätukikohtaa korsör ja Fredrikshavn. Kumpikin on rakennettu 1960-luvulla Naton avustuksella ja ne ovat edelleen kohtuullisen moderneja laivastotuikohtia. Kumpikin tukikohta muodostaa operaatiohuoltokeskuksen.


title: Tanskan kuninkaallinen laivasto

text: Laivaston alukset on jaettu kahteen laivueeseen. Fredrikshavniin sijoitetun 1. laivueen tehtävänä on varustaa alukset ja johtaa toimintaa Tanskan, Färsaarten ja Grönlannin vesillä. Sen vastuulla on myös laivaston ympäristönsuojeluun liittyvät velvoitteet, kuninkaallinen jahti, meripelastus sekä vedentutkimus. Korsöriin sijoitettu 2. laivue keskittyy kansainvälisiin tehtäviin. Korsörissä on myös Danish Task Force.


title: Tanskan kuninkaallinen laivasto

text: Laivaston koulutusorganisaation johto-osat ovat Fredrikshavnissa, mistä johdetaan lukuisiä koulutuskeskuksia ympäri maan. Merisotakoulu Holmenilla Kööpenhaminassa muodostaa yhdessä maa- ja ilmavoimien vastaavien koulujen kanssa Sotakorkeakoulun. Holmenilla on myös laivaston soittokunta, sukeltajakoulutus ja laivaston tekninen koulu.


title: Tanskan kuninkaallinen laivasto

text: Tanskan laivaston 1. laivueessa Fredrikshavnissa palvelee 605 henkeä. Laivueen kalustona ovat:


title: Tanskan kuninkaallinen laivasto

text: Laivaston 2. laivueessa Korsörissä palvelee 520 henkeä ja sen kalustona ovat:


title: Henrik Karlsson

text: Henrik Karlsson on seuraavien henkilöiden nimi:


title: Liisa Mäntymies

text: Liisa Mäntymies, vuoteen 1992 asti Liisa Suurla, (s. 18. helmikuuta 1947 Kuusankoski) on suomalainen kirjailija, joka on julkaissut ainakin seuraavat teokset:


title: Punainen neiti ja muita salaisuuksia

text: Punainen neiti ja muita salaisuuksia on kirjailija Liisa Mäntymiehen novellikokoelma vuodelta 2000. Sen on kustantanut Kirjapaja Oy. Kirja on omistettu Hillevi ja Merek Lipsonille. Kirjailija kiittää Italian Kulttuuri-instituuttia ja Recanatin kaupunkia novellin tilaamisesta G. Leopardin 200-vuotisjuhlan antologiaan. Tuloksena oli novelli "Jos kohtaat enkelin".


title: Punainen neiti ja muita salaisuuksia

text: Kirjan kannen on suunnitellut Liisa Holm ja kannen kuvassa on Helene Schjerfbeckin teos "Baskeripäinen tyttö" vuodelta 1935. Teos kuuluu Didrichsenin taidekokoelmiin.


title: Punainen neiti ja muita salaisuuksia

text: Kirja on painettu Karisto Oy:n kirjapainossa Hämeenlinnassa.


title: Punainen neiti ja muita salaisuuksia

text: Kirjaan sisältyvät novellit:


title: Sari Haapaniemi

text: Sari Tuulia Haapaniemi (s. 23. joulukuuta 1965, Vaasa) on suomalainen taidemaalari. Sari Haapaniemen maalauksissa esiintyy usein paksuja maalikerroksia, jotka muodostavat maalauksiin kolmiuloitteisuutta ja elävyyttä. Haapaniemen maalausten aiheita ovat mm. musiikki, kukat, talot, maisemat ja henkilöt.


title: Sari Haapaniemi

text:
Haapaniemi on syntynyt 1965 Vaasassa, jossa hän asuu ja työskentelee. Haapaniemi on maalannut lapsesta saakka,
ammatikseen vuodesta 1994 lähtien. Haapaniemi on suorittanut taideteollisen korkeakoulun opintoja vuosina 1997-2000.
Haapaniemellä on ollut useita yksityis- ja yhteisnäyttelyitä niin Suomessa kuin ulkomailla, esim. Tukholmassa, Pariisissa ja New Yorkissa,
sekä yhteisnäyttelyitä mm. Las Vegasissa, museossa "Southern Nevada Museum of Fine Art".


title: Sari Haapaniemi

text: Sari Haapaniemi on naimisissa Ari Juha Haapaniemen kanssa, joka toimii hänen managerinaan.


title: Kaksintaistelupistooli

text: Kaksintaistelupistoolit ovat erityisesti kaksintaistelua varten tehtyjä pistooleita.


title: Kaksintaistelupistooli

text: Kaksintaistelukäytäntö kehittyi Etelä-Euroopassa renessanssiaikana ja oli suosionsa huipulla Euroopassa ja Pohjois-Amerikassa 1700-luvulla. Vaikka kaksintaistelut julistettiin laittomiksi monissa maissa, niitä järjestettiin Euroopassa ja Amerikassa vielä 1800-luvun alkuun saakka.


title: Kaksintaistelupistooli

text: Aluksi kaksintaistelijat käyttivät tavallisia pistooleita, mutta noin 1770-luvulta lähtien englantilaiset ja ranskalaiset asesepät alkoivat valmistaa erityisesti kaksintaisteluihin tarkoitettuja pistooleita. Ne toimitettiin yleensä pareittain puisissa kankaalla vuoratuissa kuljetuslaatikoissa, jotka sisälsivät kaksi täysin samanlaista pistoolia. Kaksintaistelut kuuluivat lähinnä yläluokan tapakulttuuriin, ja kalliit kaksintaistelupistoolit olivat samalla myös statussymboleita.


title: Kaksintaistelupistooli

text: Useimpien kaksintaistelupistoolien kokonaispituus oli noin 38 cm ja piipun pituus noin 25 cm. Yleiset säännöt edellyttivät, että nämä aseet olivat sileäpiippuisia ja vain perustähtäimellä varustettuja. Ne olivat tarkkoja vain 18 metriin saakka, mikä oli yleinen ampumaetäisyys kaksintaisteluissa.


title: Kaksintaistelupistooli

text: Kaksintaistelupistooleissa oli vain vähän koristeita, jotta ne eivät aiheuttaisi tähtäämistä vaikeuttavia heijastuksia. Kaksintaistelupistooleita käytettiin usein myös ylellisinä lahjaesineinä, joilla ei ollut tarkoitustakaan ampua.


title: Lethal white -oireyhtymä

text: Lethal white -oireyhtymä (LWS), joskus myös overo lethal white -oireyhtymä (OLWS)", "lethal white overo (LWO), tai overo lethal white foal -oireyhtymä (OLWFS) on hevosilla esiintyvä autosomaattinen perinnöllinen sairaus, joka esiintyy lähinnä painthevosilla. Oireyhtymästä kärsivät varsat syntyvät täysiaikaisina ja vaikuttavat ulkoisesti normaaleilta, mutta ovat kokovalkoisia tai melkein kokovalkoisia sinisin silmin. Tällaisten varsojen paksusuolen keskiosa on kuitenkin toimimaton. Joidenkin tuntien kuluttua varsalla alkaa esiintyä ähkyn oireita, ja se kuolee muutaman päivän sisällä. Koska tällainen kuolema on usein kivulias, LWS-varsat usein lopetetaan heti kun tila on niillä todettu. Oireyhtymän vaikutus hevosjalostukseen on erityisen raskas, koska tiineys on normaali ja sairaat varsat vaikuttavat ulkoisesti täysin terveiltä.


title: Lethal white -oireyhtymä

text: Lethal white -oireyhtymän etiologia on samankaltainen kuin ihmisillä esiintyvällä Hirschsprungin taudilla. Endoteliinireseptorin tyyppi B:n (EDNRB) keskellä sijaitsevassa geenissä oleva mutaatio aiheuttaa homotsygoottina lethal white -oireyhtymän. LWS-tekijän heterotsygootit kantajat ovat terveitä, ja LWS-tekijä voidaan todentaa niistä luotettavasti DNA-kokeella. LWS-varsan molempien vanhempien on oltava LWS-tekijän kantajia.


title: Lethal white -oireyhtymä

text: LWS-tekijän kantajilla esiintyy usein frame overona tunnettu kirjavuuskuvio. Hevosen värityksestä ei kuitenkaan voida luotettavasti päätellä LWS-tekijän läsnäoloa. Frame overo -kuvio voi olla hevosella erittäin pienikuvioinen tai peittyä jonkin toisen kirjavuuskuvion aiheuttaman valkoisuuden alle. On myös olemassa muita geneettisiä tekijöitä, joiden vaikutuksesta voi syntyä aivan terve valkoinen varsa, jolla ei välttämättä ole mitään yhteyttä lethal white -oireyhtymään. Tämäkin on syy teettää geenitesti jalostukseen aiotuilla hevosilla, jotka sukunsa tai rotunsa puolesta voivat kantaa LWS-tekijää. Vaikkakaan lethal white -oireyhtymälle ei ole olemassa hoitokeinoa, muulla tavalla sairas valkoinen varsa voidaan ehkä hyvinkin parantaa.


title: Lethal white -oireyhtymä

text: Lethal white -varsat syntyvät näennäisen normaaleina ja täysinmuodostuneina poiketen joistakin muista letaaleista väridiluutioista, jotka voivat aiheuttaa luomisia, ennenaikaisia varsomisia, tai kuolleina tai heikkoina syntyviä varsoja. Karvapeite on täysin tai liki täysin puhtaanvalkoinen, ja iho on vaaleanpunainen ja pigmentitön. Pigmentöityneet kohdat voivat olla minkävärisiä tahansa, ja esiintyvät yleensä turvassa, rungon alapuolella, takaosassa tai hännässä. Silmät ovat siniset. Joidenkin LWS-varsojen on todettu olleen kuuroja.


title: Lethal white -oireyhtymä

text: Normaalien varsojen mekonium eli ensimmäinen uloste tulee yleensä pian syntymän jälkeen, joskin joillakin terveillä varsoilla voi olla ummetusta. LWS-varsojen mekonium on juuttunut kauas suoleen, eikä koskaan tule näkyviin edes peräruiskeiden avulla. Ähkyn oireita alkaa ilmetä ensimmäisen elinpäivän aikana, ja kaikki LWS-varsat kuolevat muutaman päivän sisällä. Varsan kuoleman tuskaisuuden ja väistämättömyyden vuoksi hevosenomistajat ja lääkärit yleensä lopettavat varsan, jolla epäilevät olevan LWS:n.


title: Lethal white -oireyhtymä

text: Kuoleman aiheuttaa ruoansulatusjärjestelmän osan alikehittyneisyys. Hevosen paksusuoli on monimutkainen elin, jossa suurin osa hevosen ruoansulatuksesta tapahtuu. Se koostuu umpisuolesta, koolonista ja peräsuolesta. LWS-varsoille tehtävässä ruumiinavauksessa voidaan todeta vaalea, alikehittynyt kooloni ja suolentukkeuma. Viallisesta kudoksesta otettavasta näytteestä voidaan todeta suolenliikkeet mahdollistavien hermojen puuttuminen. Tilaa kutsutaan suoliston aganglioosiksi.


title: Lethal white -oireyhtymä

text: Ihoa ja karvapeitettä tarkemmin tutkimalla voidaan todeta molempien olevan pigmentittömiä, ja että useimmat karvatupet ovat inaktiivisia. Monista karvatupista puuttuu karva kokonaan. Kaikilla LWS-varsoilla on todettu homotsygoosi perinnöllisen vian suhteen.


title: Lethal white -oireyhtymä

text: Useampaan kuin yhteen asiaan vaikuttavia perinnöllisiä sairauksia kutsutaan pleiotrooppiseksi. LWS-varsoilla esiintyvä pleiotropian vuoksi voitiin päätellä jo varhain, että oireyhtymä liittyy tärkeään alkiokudoksen osaan nimeltä hermostopiena. Kuten nimestä voi päätellä, hermostopienan kantasolut ovat hermosolujen esimuotoja. Toinen hermostopienan soluista kehittyvä solutyyppi on ihon ja karvan pigmentin tuottava melanosyytti. Hermosolujen ja melanosyyttien esiasteiden kulkeutuminen alkion päältä lopullisiin sijainteihinsa on säätelijägeenien kontrolloima tapahtuma.


title: Lethal white -oireyhtymä

text: Eräs näistä säätelijägeeneistä on endoteliinireseptori tyyppi B (EDNRB). EDNRB-geenin keskellä sijaitseva mutaatio Ile118Lys on lethal white -oireyhtymän aiheuttaja. Tässä mutaatiossa "kirjoitusvirhe" DNA:ssa vaihtaa isoleukiinin lysiiniksi. Muuntunut EDNRB-proteiini ei kykene suorittamaan osaansa alkion kehityksessä ja rajoittaa melanosyyttien ja suolihermosolujen esimuotojen kulkeutumista.


title: Lethal white -oireyhtymä

text: LWS:n tapauksessa heterotsygoosi EDNRB-mutaation suhteen tuottaa tunnistettavan piirteen, joka kuitenkin poikkeaa suuresti homotsygootista.


title: Lethal white -oireyhtymä

text: Lethal white -varsan saamiseksi molempien vanhempien on oltava mutaation suhteen heterotsygootteja kantajia. Ilman DNA-testausta joidenkin kantajien valkoisia merkkejä luullaan muiden geenien aiheuttamiksi, ja jotkin jopa luokitellaan yksivärisiksi.


title: Lethal white -oireyhtymä

text: Geenin esiintyminen eri pohjoisamerikkalaisissa hevoskannoissa viittaa siihen, että mutaatio syntyi varhaisessa vaiheessa Amerikan historiaa, mahdollisesti espanjalaistyyppisessä hevosessa.


title: Lethal white -oireyhtymä

text:
Ile118Lys-mutaation suhteen heterotsygootit hevoset eli LWS-tekijän kantajat ovat yleensä väritykseltään "frame overo" -kuviollisia kirjavia. Kuviolle on tyypillistä vaakasuuntaiset, sahalaitaiset ja selkeärajaiset valkoiset läikät hevosen kaulalla, kyljillä ja lautasilla. Frame overo -kuvio ei valkaise selkälinjaa, jalkoja tai häntää. Siihen liittyy kuitenkin usein valkopää herasilmin. "Frame" eli "kehys" viittaa hevosen kuvion yleisvaikutelmaan sivulta katsottuna: valkoisilla läiskillä vaikuttaa olevan värilliset kehykset. Tähän mennessä heterotsygooteilla LWS-kantajilla ei ole todettu LWS-tekijään liittyviä terveyshaittoja. todennäköisesti poistaa mutatoituneen geenin mukaan tuotetut EDNRB-proteiinit.
Kaikki heterotsygootit LWS-kantajat eivät kuitenkaan sovi tähän kuvaukseen. LWS-mutaatiota kantavia hevosia, joilla ei ole tunnistettavaa frame overo kuviota, kutsutaan kryptisiksi frame overoiksi. Kryptisten kantajien lisäksi myös merkittävä osa frame overo -kuvion mukaisen fenotyypin omaavista hevosista tunnistetaan väärin jopa kliinisissä olosuhteissa. Eräässä tutkimuksessa ulkonäön perusteella tunnistetuista painthevosista 18 prosenttia jalostukseen hyväksytyistä yksivärisistä ja 35 prosenttia valkopäisistä hevosista oli todellisuudessa frame overoita. Toisaalta yli neljännes "overoksi" (ei-tobianoksi) luokitelluista hevosista yli neljännes ei ollut frame overoita, ja 10 prosenttia tobianoksi tunnistetuista hevosista olivat myös frame overon kantajia. Frame overoiden tarkan tunnistamisen vaikeus on ollut osasyynä lethal white -varsoja tuottaneiden paritusten ei-tarkoitettuun toteuttamiseen.


title: Lethal white -oireyhtymä

text: Erittäin pienimerkkiset LWS-tekijän heterotsygootit kantajat eivät ole harvinaisia: yhdellä DNA-testatulla englannintäysiverisellä on vain alhaalta leveä läsi ja kaksi polven alle jäävää sukkaa. Eräs quarterhevostamma todettiin testin perusteella kantajaksi sen jälkeen, kun se sai frame overo -oriista lethal white -varsan. Tamman ainoat merkit olivat kapea läsi ja valkoinen pilkku toisessa sieraimessa. Eräässä tutkimuksessa löydettiin kaksi täydellisen merkitöntä miniatyyrihevosta, jotka kuitenkin kantoivat LWS-tekijää.


title: Lethal white -oireyhtymä

text: Ilmiötä selittämään on esitetty useira teorioita. Läpäisevyys tarkoittaa sitä, kuinka suurella osuudella tietyn genotyypin omaavista yksilöistä on siihen liittyvä fenotyyppi. LWS-tekijällä saattaa yksinkertaisesti olla vaihteleva läpäisevyys.


title: Lethal white -oireyhtymä

text: Asteikon toisessa päässä ovat hevoset, jotka ovat niin taajaan kirjavia, että frame overo -kuvion piirteet peittyvät näkyvistä. Erityisesti dominoiva tobiano on frame overolle peittävä kuvio. Muita kirjavuusgeenejä ovat splashed white ja sabino. Mikä tahansa yhdistelmä näitä kirjavuustekijöitä voi tuottaa niin suurelta osin valkoisen hevosen, että frame overo -tekijän voi todentaa vain DNA-kokeella.


title: Lethal white -oireyhtymä

text: "Overoksi" keplaavia erillisiä kirjavuuskuvioita on kuitenkin vähintään kolme, ja mahdollisesti useampia. APHA:ssa overoksi luokitellaan hevoset, jotka täyttävät seuraavan määritelmän: valkoinen kuvio ei kulje selän yli, ainakin yksi värillinen jalka, värillinen häntä, merkkejä päässä, sekä epäsäännöllisiä tai roiskeennäkäöisiä valkoisia läiskiä. Lisäksi useita sabinokuvioita esiintyy sellaisissakin hevosroduissa, joilla ei esiinny mitään muuta kirjavuuskuviota. Samoin yksiväristen hevosten virallinen tunnistaminen ei perustu DNA-kokeisiin vaan ulkonäköön. Frame overon tai muun kirjavuuskuvion tekijää kantavat hevoset voivat olla niin pienimerkkiset, että ne eivät täytä APHA:n minimivaatimuksia kirjavuudelle. Ilmiön tunteminen auttaa ymmärtämään niin sanottua "cropout"-ilmiötä, jossa yksivärisiksi oletetuista vanhemmista syntyykin yllättäen kirjava varsa.


title: Lethal white -oireyhtymä

text: Painthevosten kuvioinnin vanhat käytännöt ovat osasyynä siihen, että joihinkin lethal white -oireyhtymän nimityksiin kuuluu sana "overo". Termi "overo" kuitenkin viittaa useisiin geneettisesti toisiinsa liittymättömiin valkokirjavuuskuvioihin, ja vain frame overo -kuvio liittyy LWS:ään. Sekaannus LWS:n laadusta vain sakenee esimerkiksi toteamuksen "monet overot eivät kanna letaalitekijää" myötä. Tlaiset väittämät ovat kyllä tosia, mutta vain koska "overo" voi tarkoittaa myös splashed white- ja sabinohevosia frame overoiden ohella.


title: Lethal white -oireyhtymä

text: LWS-tekijän suhteen homotsygooteilla kantajilla on lethal white -oireyhtymä . Kaikissa kahden kantajahevosen parituksissa on 25 prosentin mahdollisuus, että jälkeläinen on yksivärinen; 50 prosentin mahdollisuus, että se on frame overo; ja 25 prosentin mahdollisuus, että se on valkoinen LWS-varsa.


title: Lethal white -oireyhtymä

text: Kirjavat hevoset ovat frame-kuvio mukaan lukien suosittuja Yhdysvalloissa, ja kasvattajat pyrkivät tuottamaan kirjavia varsoja. Vaikka monet LWS-varsat syntyvätkin vahingossa kasvattajan yhdistettyä DNA-testaamattomia kryptisiä LWS-kantajia, osa LWS-varsoista syntyy tarkoituksella paritetuille frame-kirjaville johtuen kasvattajan tietämättömyydestä tai piittaamattomuudesta. LWS-varsojen syntyminen voidaan kuitenkin nykyään estää täysin. Kirjavasukuisten hevosten testauttamista niiden ulkonäöstä riippumatta pidetäänkin Yhdysvalloissa suositeltavana.


title: Lethal white -oireyhtymä

text: Todennäköisyys elinkelpoisen frame-kirjavan varsan saamiselle kaksi frame-kirjavaa hevosta yhdistämällä on 50 prosenttia; sama todennäköisyys on yhdistettäessä frame ja ei-frame. Jälkimmäisessä yhdistelmässä ei ole riskiä saada LWS-varsaa. Näin ollen ei ole edullisempaa parittaa kahta frame-kirjavaa samankuvioisen varsan toivossa.


title: Lethal white -oireyhtymä

text: Eri tutkijatahot ovat esittäneet lethal white –oireyhtymän periytyvän sekä dominoivasti että resessiivisesti. Oireyhtymää voidaan kuvata resessiiviseksi eli väistyväksi, koska heterotsygootit kantajat ("Oo" tai "N/O") eivät kärsi suolen epämuodostumista. Termiä "kantaja" voidaan määritelmänsä mukaan käyttää vai resessiivisistä ominaisuuksista. Jos frame overo –kuvio huomioidaan osana oireyhtymää, sen periytyminen on epätäydellisesti periytyvä. Tässä yhteydessä tulisi huomioida, että "resessiivisen" ja "dominoivan" käsitteet ovat peräisin ajalta ennen molekyylibiologiaa ja viittaavat oikeastaan vain ominaisuuksiin, eivät niistä vastaaviin geenitekijöihin. Lethal white –oireyhtymän tavoi pleiotrooppisista sairauksista puhuttaessa termit resessiivinen ja dominoiva voivat olla merkitykseltään epämääräisiä.


title: Lethal white -oireyhtymä

text: Erillinen ongelma on frame overo –kuviosta käytettävä. Vaikka kuvio periytyykin dominoivasti, poikkeuksia esiintyy. Suurimmalla osalla LWS-tekijän kantajista on tunnistettava frame overo –kuvio, mutta joillakin prosenteilla on liian vaatimaton kuvio, jotta rotujärjestöt tunnistaisivat ne kirjaviksi. Tällaiset "yksiväriset" hevoset voivat yksivärisillekin hevosille paritettaessa tuottaa klassisesti kuvioituneita frame.Tämä "cropout"-ilmiö voi saada frame overo –kuvion periytymisen vaikuttamaan resessiiviseltä.


title: Lethal white -oireyhtymä

text: LWS-tekijä on yleisin painteilla, mutta esiintyy myös muissa roduissa kuten quarterhevosella, appaloosalla, englannintäysiverisellä, morganinhevosella, miniatyyriroduilla, tennesseewalkerilla ja mustangeilla. Vain kahdella morganinhevosella on todettu frame overo -kuvio.


title: Lethal white -oireyhtymä

text: Lethal white -oireyhtymästä kärsivät eivät ole ainoita sinisilmäisiä valkoisia varsoja. Jotkin muutkin geenitekijäöt voivat tuottaa tällaisen värityksen. Ennen luotettavaa DNA-testimenetelmää terveitä valkoisia varsoja on joskus lopetettu LWS-varsoina, mutta turhat varsakuolemat voidaan nykyisin välttää DNA-kokeilla ja hevosvärien periytymisen paremmalla ymmärtämisellä. DNA-kokeella kasvattaja voi myös määrittää, onko oireilevalla valkoisella varsalla LWS vai jokin muu, mahdollisesti hoidettavissa oleva sairaus.Jo varhaisesta perinnöllisyystutkimuksesta alkaen, lethal white -oireyhtymää on verrattu ihmisillä esiintyvään Hirschsprungin sairauteen (HSCHR), joka on myös EDNRB-geenin mutaation aiheuttama. Tämän geenin polymorfismi tuottaa suoliston aganglioosia, johon joissain tapauksissa liittyy ihon ja silmien epätavallista väritystä ja kuuroutta. Sairauteen joskus liittyvä ihmisen pigmentoitumishäiriö tunnetaan Waardenburg-Shahin oireyhtymänä.


title: Lethal white -oireyhtymä

text: Termiä "kirjava-letaali" ("piebald-lethal" tai "spotting-lethal") käytetään hiirillä ja rotilla esiintyvästä samankaltaisista sairauksista, jotka nekin aiheutuvat EDNRB:n mutaatioista. Nämä mutaatiot ovat letaaleita vain homotsygootteina esiintyessään. Ne liittyvät valkokirjavuuteen, kuurouteen ja suoliston aganglioosin aiheuttamaan koolonin laajentumiseen.


title: Jäsentely

text: Jäsentely tarkoittaa jossakin tekstissä olevien asioiden luokittelemisen, luokittelujärjestyksen ja tekstin yleisilmeen suunnittelemista. Jäsentelyä käytetään lähinnä tieteellisissä teksteissä, esitelmissä, esseissä ja muissa asiateksteissä.


title: Jäsentely

text: Asiatekstien jästentelyä varten on monia erilaisia jäsentelymalleja.


title: Jäsentely

text: Aikajärjestyksen mukaan jäsennelty teksti on kronologisessa järjestyksessä, ja siinä asiat ovat järjestyksessä aikajanalla kaavan "ennen-nyt-tulevaisuudessa" mukaan. Aikajärjestystä käytetään ajankulua kuvaavissa teksteissä, kuten historiallisissa dokumenteissa.


title: Jäsentely

text: Aihepiirijärjestys on yleinen järjestelymalli, jossa asiat järjestellään aihepiirien mukaan. Silloin tekstiä voidaan tarkastella helposti osa kerrallaan.


title: Jäsentely

text: Ongelmanratkaisujärjestys on järjestelymalli, jossa keskitytään kuvaamaan aluksi tilannetta ja pohtimaan sen syitä ja vaikutuksia. Lopuksi esitetään ratkaisumalliehdotus. Ongelmanratkaisujärjestys nojaa siihen, että lukija lukee koko tekstin läpi.


title: Jäsentely

text: Argumentaatiojärjestys on järjestelymalli, jossa väittämiä tarkastellaan lisäperusteluin tai vastaperusteluin


title: Clarke MacArthur

text: Clarke MacArthur (s. 6. huhtikuuta 1985 Lloydminster, Alberta, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL-seura Ottawa Senatorsia.


title: Yael Naïm

text: Yael Naïm (s. 6. helmikuuta 1976 Pariisi, Ranska) on ranskalais-israelilainen laulaja-lauluntekijä. Hän nousi kuuluisuuteen vuonna 2008 kun hänen singleään "New Soul" käytettiin Applen "MacBook Air" mainoskampanjassa. Laulu nousi sijalle seitsemän "Billboard Hot 100"-listalla.


title: Yael Naïm

text: Yael Naïm syntyi Pariisissa, hänen vanhempansa ovat peräisin Tunisiasta. Kun hän oli neljävuotias, hänen perheensä muutti Ramat HaSharoniin, Israeliin, missä hän vietti loput lapsuudestaan.


title: Yael Naïm

text: Laulajan uransa hän aloitti musikaalilla "Les Dix Commandements" ('kymmenen käskyä') ja hänen ensimmäinen sooloalbuminsa, "In a Man's Womb", julkaistiin vuonna 2001.


title: Ville Paumola

text: Ville Paumola (s. 16. maaliskuuta 1991 Kuusamo) on suomalainen lumilautailija. Paumola on voittanut lumilautailun nuorten MM-hopeaa slopestylessä ja MM-pronssia Big air -kisassa vuonna 2010. Aikuisten MM-kisoissa Paumola voitti pronssia slopestyle -kisassa vuonna 2011.


title: Noita palaa elämään

text: Noita palaa elämään on Mika Waltarin kirjoittama näytelmä, joka sai kantaesityksensä Helsingin Kansanteatterissa vuonna 1946. Siinä on samoja yliluonnollisia teemoja kuin Waltarin historiallisissa romaaneissa, etenkin Mikael Karvajalassa.


title: Noita palaa elämään

text: Näytelmä kertoo nuoresta naisesta, Birgitistä, joka ilmestyy maalaistalon ovelle selittämättömästi alastomana keskellä ukkosilmaa. Häntä aletaan pian epäillä noidaksi, koska läheiseltä suolta on löydetty satoja vuosia sitten surmatun noidan ruumis. Birgit aiheuttaa pahoja enteitä, sekaannusta ja onnettomuuksia kartanon mailla, ja hänessä on vastustamatonta seksuaalista vetovoimaa. Arkeologi Hannu on jo valmis seivästämään hänet, kun Birgit pakenee takaisin suolle.


title: Noita palaa elämään

text: Viimeisessä näytöksessä Hannu herää ja ymmärtää, että hän on nähnyt painajaista. Nainen onkin pelkkä kesävieras, joka oli mennyt uimaan ja kadottanut vaatteensa. Waltari kirjoitti viimeisen näytöksen teatterinjohtaja Arvi Kivimaan vaatimuksesta ja arveli myöhemmin, että alkuperäinen loppu olisi ollut tehokkaampi. Vuonna 2008 Joel Elstelä teki näytelmästä uuden sovituksen, josta viimeinen näytös on jätetty pois.


title: Noita palaa elämään

text: Näytelmän teemoja on pahuus ja se, miten helposti ihmiset tuomitsevat heitä pelottavat tai selittämättömät ilmiöt. Ajatuksen taustalla olivat juuri päättyneen toisen maailmansodan synnyttämät kokemukset. Waltari halusi varoittaa siitä, että sama voisi tapahtua uudelleen koska tahansa.


title: Noita palaa elämään

text: Näytelmä herätti aikoinaan kohua sekä erikoisen rakenteensa että rohkeaksi koetun vuoropuhelun vuoksi. Sen pohjalta tehtiin vuonna 1950 elokuva, jonka ohjasi Roland af Hällström.


title: Noita palaa elämään

text: Waltari on kertonut saaneensa idean näytelmään uutisesta, jonka mukaan Tanskassa oli löydetty suosta hyvin säilynyt seivästetyn naisen ruumis. Nainen oli ilmeisesti tuomittu noitana keskiajalla ja upotettu suohon. Waltari kirjoitti näytelmän helmikuussa 1945 samoihin aikoihin kuin toisenkin näytelmän "Gabriel, tule takaisin" ja juuri ennen kuin alkoi kirjoittaa "Sinuhe egyptiläistä", Panu Rajalan sanoin ”saman luovan innoituksen aallolla”.


title: Noita palaa elämään

text:
Muistelmissaan Waltari kertoo, että alkujaan hänen kiinnostuksensa noita-aiheeseen heräsi Lillehammerissa Sigrid Undsetin kirjastossa Norjan noitaoikeudenkäyntejä käsittelevästä kirjasta. Undset mainitsi muutamia saksalaisia kirjoja, joissa olisi noitavainoista enemmän tietoa. Sen jälkeen hän lainasi aihetta käsitteleviä teoksia Helsingin yliopiston kirjastosta, mutta kaikki tämä tapahtui paljon ennen kuin hän kirjoitti näytelmän.
Alun perin näytelmässä oli vain viisi näytöstä. Kun Waltari tarjosi näytelmää Helsingin Kansanteatteriin, teatterinjohtaja Arvi Kivimaa piti sen loppua liian hurjana ja taikauskoisena ja ehdotti, että Waltari muuttaisi sitä. Waltari kirjoittikin vielä kuudennen näytöksen, jonka mukaan suurin osa näytelmän tapahtumista oli ollut vain painajaista. Jälkikäteen hän oli pahoillaan myönnytyksestä ja uskoi, että alkuperäinen loppu olisi ollut tehokkaampi.


title: Noita palaa elämään

text: WSOY julkaisi näytelmän erillisenä 1947 ja kokoelmassa "Mika Waltarin näytelmät" 1999. Se on 1970-luvulla käännetty tšekin ja slovakin kielille.


title: Noita palaa elämään

text: Näytelmä tapahtuu vanhassa talossa, jonka Hannu, Greta ja Kauko ovat vuokranneet Hallbergin kartanon mailta. Hannu on arkeologi, ja hän on kiinnostunut lähistöltä löytyneistä muinaisjäännöksistä. Hänen vaimonsa Greta hoitaa taloutta ja käytännön asioita. Kauko on pariskunnan ystävä, joka on seurustellut ennen Hannua Gretan kanssa. Hän on taiteilija, maailmaa nähnyt, viinaan ja naisiin menevä mies. Hannun, Gretan ja Kaukon kolmiossa on ”hillitty eroottinen jännite”.


title: Noita palaa elämään

text: Ensimmäisen näytöksen alussa Hannu, Greta ja Kauko keskustelevat noituudesta ja naisen ruumiista, joka on löydetty suosta lähistöllä. Nainen oli surmattu noitana satoja vuosia sitten. Tutkijana Hannu ei haluaisi hyväksyä yliluonnollisia ilmiöitä, mutta silti noituus kiehtoo häntä, kun taas Kauko on paljon epäilevämpi. On helteinen, ukkosta enteilevä ilma. Hannu pelkää ukkosta ja on hermostunut. Paikalle saapuu vielä kartanon poika Veikko, joka on kyllästynyt elämään maaseudulla. Hänen isänsä, vanha paroni Hallberg, on ankara ja käyttää alaisiaan hyväkseen. Veikko arvelee itsellään olevan runsaasti aviottomia sisarpuolia. Kartano on rappeutunut, ja siellä kummittelee. Greta lähtee käymään postissa, ja miehet jäävät kolmistaan.


title: Noita palaa elämään

text: Ukonilma puhkeaa, ja yhtäkkiä ovelle saapuu alaston, märkä punatukkainen tyttö. Hänen selityksensä siitä, mitä hänelle on tapahtunut ja mistä hän on tulossa, ovat sekavia. Miehet ovat hämmästyneitä ja kiihtyneitäkin, mutta yrittävät käyttäytyä herrasmiesmäisesti. Talossa ei ole muita sopivia vaatteita kuin Gretan 1700-luvun mallin mukaan ompelema noidan puku, joka puetaan tytön ylle. Hannu on kohta valmis uskomaan, että tyttö on todella suosta noussut noita. Veikko ja Kauko suhtautuvat tyttöön suojelevasti, vaikka humalainen Veikko onkin kohta jo ihastunut häneen. Postimatkalta saapuneen Gretan on vaikea sulattaa tilannetta, mutta tyttö saa kuitenkin jäädä taloon toistaiseksi.


title: Noita palaa elämään

text: Toisesta näytöksestä alkaen saadaan yhä enemmän merkkejä siitä että tyttö, joka sanoo nimekseen Birgit, on tosiaan kuolleista herännyt noita. Hän aiheuttaa pahoja enteitä, sekaannusta ja suoranaisia onnettomuuksia kartanon mailla. Kartanon renki loukkaa itsensä viikatteella, lehmä lypsää verta ja astiat särkyvät. Umpeutuneet haavat aukeavat uudelleen, ja Hannu epäilee, että hänestä imetään yöllä verta. Lisäksi Birgitissä on vastustamatonta seksuaalista vetovoimaa. Veikko, Hannu ja Kauko, jopa vanha paroni Hallberg rakastuvat häneen, ja Gretakin tuntee hänen läheisyytensä kiihottavana. Hannu huomaa Birgitissä noidan tunnusmerkkejä, kuten tunnottoman kohdan vartalossa ja kyvyn kellua veden pinnalla. Veikko yrittää Birgitin noitumana sytyttää kotikartanonsa tuleen.


title: Noita palaa elämään

text: Viidennessä näytöksessä väkivallan ja veritekojen uhka kasvaa. Seurueen kesken syntyy riita siitä, onko Birgit noita vai ei. Hannu on valmis tuomitsemaan Birgitin kuolemaan ja alkaa lopulta jo veistää itse seivästä sitä varten. Birgit riisuu vaatteensa, pakenee talosta ja juoksee takaisin suolle. Muu seurue jää hämmentyneenä miettimään, mitä oikein on tapahtunut. Vanha paroni Hallberg kuolee sydänkohtaukseen.


title: Noita palaa elämään

text: Kuudennessa näytöksessä Hannu herää painajaisesta äitiä huutaen. Ukkosesta alastomana saapunut tyttö onkin pelkkä kesävieras, teatterikoululainen, joka oli mennyt souturetkellä uimaan ja kadottanut vaatteensa. Koska tilanne oli nolo, hän oli puhunut tahallaan sekavia. Kaikki ensimmäisen näytöksen jälkeiset tapahtumat olivat olleet Hannun unta. Ainoastaan Hannu on pelästynyt, sillä hän on unessaan tuntenut, kuinka helposti ihminen on valmis tuomitsemaan ja tappamaan vaikka noitana vähänkin toisista poikkeavan tai pelottavan olennon.


title: Noita palaa elämään

text: Maaria Koskiluoman mukaan näytelmän teemana on pahuus. Pahuutta edustaa noita Birgit, joka herää henkiin maattuaan suolla surmattuna keskiajalta asti. Birgitin noituuden voima on seksuaalisuudessa, jonka avulla hän saa ihmiset valtaansa. Koskiluoma vertaa häntä "Paracelsus Baselissa" -näytelmän Dorotheaan. Rajalan mukaan Birgit on kuitenkin kehittynyt eteenpäin Waltarille tyypillisestä, miehiä villitsevästä ja hyväkseen käyttävästä naispaholaisen hahmosta. Hän on viaton sijaiskärsijä, jonka myötä Waltari puolustaa naista, joka on joutunut historiassa sorron ja julmuuksien kohteeksi. Tämä kehitys jatkui Barbaran hahmossa "Mikael Karvajalassa". Samalla naiseen kätkeytyy tuntemattomia mahdollisuuksia, vaaroja ja viettelyksiä. Nainen edustaa myös käytännöllisyyttä ja tervettä järkeä, näytelmässä Gretan hahmossa. Miehet ovat helpommin huijattavissa.


title: Noita palaa elämään

text: Koskiluoman mukaan näytelmä jättää mahdolliseksi myös tulkinnan, että vaikka Birgit paljastuukin hysteerisyyteen taipuvaksi teatterikoululaiseksi, hän voisi sittenkin olla noita. Rajala kiinnittää huomiota siihen, että näytelmässä esitellään lähes oppikirjamaisesti kaikki keskiaikaiset noituuden tuntomerkit nykyaikaisine vastineineen. Alkuperäinen versio päättyi Birgitin yliluonnolliseen katoamiseen, ja tapahtumat esitettiin siinä todenmukaisina, ilman selityksiä. Kuudennessa näytöksessä noituus Rajalan mukaan kuitenkin kielletään ja selitetään loogisesti.


title: Noita palaa elämään

text: Muistelmissaan Waltari on itse kertonut näytelmän perustuvan ajatukseen, että jotkut ihmiset ”todella ovat eräässä mielessä demoneja, noitia, joihin liittyy selittämättömiä kykyjä”. Toisaalta näytelmä myös esittää haasteen katsojille, kun Hannu sanoo: ”Jokainen meistä on sisimmässään noita.” Noituus asuu ihmisten mielissä, heidän herkästi syttyvissä uskomuksissaan. Tämän ajatuksen taustalla on näytelmän kirjoitusaika, kun toinen maailmansota oli juuri loppumassa ja ihmisen julma ja muuttumaton perusluonne oli juuri paljastunut sekä sodassa että juutalaisvainoissa. Näytelmä halusi varoittaa katsojia. Ihminen ei ole muuttunut, ja sama voi tapahtua uudelleen koska tahansa.


title: Noita palaa elämään

text: Näytelmässä voidaan nähdä yhteyksiä Waltarin muuhun tuotantoon. Waltari kokeili näytelmässä suurten romaaniensa yliluonnollisia teemoja: se esimerkiksi ennakoi "Mikael Karvajalan" kuvauksia noitavainoista ja julmista kidutuksista. Rajala yhdistää "Noita palaa elämään" -näytelmän "Gabrieliin", joka on kirjoitettu samoihin aikoihin. Kummatkin näytelmät kuvaavat sitä, millaisen vaikutuksen outo vieras tekee rauhalliseen pikkuyhteisöön, vaikka edellisessä päähenkilönä onkin nainen, jälkimmäisessä mies. Kummassakin näytelmässä on myös samoja teemoja kuin "Sinuhessa".


title: Noita palaa elämään

text: "Noita palaa elämään" herätti aikoinaan kohua ja keskustelua sekä erikoisen, uniepisodia käyttävän rakenteensa että rohkeaksi koetun vuoropuhelun vuoksi. Se menestyi teattereissa hyvin heti ilmestymisensä jälkeen, ja siitä tehtiin myös kuunnelma  ja elokuva. Panu Rajalan mukaan näytelmä on Waltarin parhaita vakavia komedioita, railakkain toteutus hänelle läheisestä noita-aiheesta. Vaikka teksti on puheliasta ja siinä selitetään asioita liikaa, näytelmässä on myös toimintaa ja suorastaan farssimaisia piirteitä: erotiikkaa, mustasukkaisuutta, väärinkäsityksiä, spiritismiä ja kummittelua. Sitä on luonnehdittu myös eroottiseksi kauhunäytelmäksi.


title: Noita palaa elämään

text: Myöhemmin näytelmää ei ole esitetty teatterissa kovin paljon. Koskiluoma sanoo syyksi, että noita-symboli ei ole riittävän tehokas eikä monikerroksinen, mutta epäilee osansa olevan myös siinä, että Waltarin noita ei menesty kilpailussa uudempien elokuvien vampyyrien ja humanoidien kanssa. Rajala puolestaan arvelee, että näytelmän mystiikkaa ja ”tieteilevää vuoropuhelua” on kaihdettu.


title: Noita palaa elämään

text: ’’Noita palaa elämään’’ sai kantaesityksensä 23. maaliskuuta 1946 Helsingin Kansanteatterin Koiton näyttämöllä. Sen ohjasi Arvo Lehesmaa. Arvioiden mukaan hän onnistui tuomaan esiin voimakkaan tunnelman ja juonen käänteet, mutta vakava teema jäi huvittavien tapahtumien varjoon. Päärooleissa olivat Sasu Haapanen (Hannu), Aino-Inkeri Notkola (Greta), Vilho Ruuskanen (Kauko) ja Artturi Laakso (paroni Hallberg). Birgitiä esitti Ritva Arvelo, joka ei kuitenkaan suostunut esiintymään kokonaan alastomana ohjaajan toiveista huolimatta. Arvelon jälkeen rooliin tuli Ella Eronen, joka juoksi alastomana näyttämön poikki. Veikkoa esittäneen Tarmo Mannin mukaan se oli ensimmäinen kerta Suomen teattereissa.


title: Noita palaa elämään

text: Ammattiteattereissa näytelmää on esitetty myöhemmin muun muassa 1985–1987 Jyväskylän kaupunginteatterissa, 1991 Mikkelin Teatterissa ja 1993–1994 Kotkan Kaupunginteatterissa. Sitä on esitetty myös harrastajateattereissa; esimerkiksi Panu Rajala ohjasi sen Vammalan teatterissa vuonna 1998. Vuonna 2008 Waltarin tyttärenpoika Joel Elstelä teki näytelmästä perikunnan luvalla uuden sovituksen, josta viimeinen kohtaus on jätetty pois, ja sitä esitettiin teatteri Beowulfissa Kulosaaressa . Panu Rajalan päiväkirjan mukaan esitys oli reipas ja miltei riehakas, ja lopun poistamisen myötä ”ajoittainen farssi kääntyy tragediaksi”.


title: Noita palaa elämään

text: Näytelmästä suunniteltiin elokuvaa jo vuonna 1950, jolloin ohjaajana olisi ollut Hannu Leminen ja miespääosassa Hannun roolissa Tauno Palo, mutta Birgitin osaan ei löydetty sopivaa näyttelijää. Roland af Hällström teki aiheesta elokuvan kaksi vuotta myöhemmin. Hän teki itse käsikirjoituksen yhdessä Kaarlo Nuorvalan kanssa. Birgitin osassa oli nuori näyttelijä Mirjam Manelius, joka esiintyi elokuvassa nimellä Mirja Mane. Muissa rooleissa olivat Toivo Mäkelä (Hannu), Hillevi Lagerstam (Greta), Helge Herala (Kauko), Sakari Jurkka (Veikko) ja Aku Korhonen (paroni Hallberg).


title: Noita palaa elämään

text: Elokuvaa on pidetty yhtenä ensimmäisistä suomalaisista kauhuelokuvista. Sen alastomuuskohtaukset herättivät kohua, ja niiden avulla se myytiin sekä Yhdysvaltoihin että Länsi-Saksaan. Suomessa sensuuri leikkasi elokuvasta 14 metriä. Rajalan mukaan elokuva ei löydä omaa tyyliään, se harhailee unen ja toden rajamailla eikä ole kovin uskottava.


title: Devan Dubnyk

text: Devan Dubnyk (s. 4. toukokuuta 1986 Regina, Saskatchewan, Kanada) on kanadalainen jääkiekkomaalivahti, joka torjuu NHL-joukkue Minnesota Wildissa. Edmonton Oilers varasi Dubnykin ensimmäisellä kierroksella 14. pelaajana kesällä .


title: Devan Dubnyk

text: Dubnyk pelasi kausina 2000–2001 ja 2001–2002 lähinnä CBHL-juniorisarjaa Calgary Bruinsin joukkueessa. Useissa tilastoissa Dubnykin on merkitty pelanneen myös viisi ottelua Kotkan Titaanien B2-junioreissa kaudella 2001–2002. Todellisuudessa hän ei Titaaneissa ole pelannut, mutta outo tilasto nousee usein esiin, kun miehen nimi tulee esille Suomessa.


title: Devan Dubnyk

text: Hän pelasi loppukauden 2001–2002 WHL-joukkue Kamloops Blazersissa, jossa Dubnyk pelasi kokonaan seuraavat neljä kautta kevääseen 2006 saakka. Hänestä tuli joukkueen ykkösmaalivahti kaudella 2003–2004, jonka päätteeksi Dubnyk valittiin WHL:n (Daryl K. Seaman Trophy) ja koko CHL:n skolastisimmaksi pelaajaksi. Edmonton Oilers varasi hänet 14. pelaajana kesällä 2004. Dubnyk pelasi varauksensa jälkeen vielä kaksi kautta Blazersissa.


title: Devan Dubnyk

text: Kaudeksi 2006–2007 Dubnyk siirtyi kolmivuotisella tulokassopimuksella Edmonton Oilersin organisaatioon. Hän pelasi lähes koko kauden ECHL-joukkue Stockton Thunderissa, jossa Dubnyk torjui 43 runkosarjaottelua. Hän torjui 24 voittoa, hänen päästettyjen maalien keskiarvo oli 2,56 ja torjuntaprosentti 92,1. Dubnyk teki noilla lukemilla Thunderin seurakohtaisen ennätyksen. Hän pelasi kauden aikana myös ECHL:n tähdistöottelussa. Dubnyk pelasi myös neljä AHL-ottelua Oilersin silloisessa farmijoukkueessa Wilkes-Barre/Scranton Penguinsissa. Kauden 2007–2008 hän pelasi kokonaan AHL:ssä ja edusti Springfield Falconsia. Dubnyk pelasi 33 runkosarjaottelua, mutta hän jäi vielä kakkosmaalivahdiksi Jeff Drouin-Deslauriersille. Dubnyk teki heinäkuussa 2009 vuoden mittaisen jatkosopimuksen Oilersin kanssa.


title: Devan Dubnyk

text: Kaudet 2008–2009 ja 2009–2010 Dubnyk toimi Falconsin ykkösmaalivahtina. Hän pelasi jälkimmäisellä kaudella myös 19 runkosarjaottelua Oilersissa. Dubnyk kutsuttiin ylös alkukaudesta, kun joukkueen ykkösmaalivahti Nikolai Habibulin loukkaantui. Dubnyk teki NHL-debyyttinsä 28. marraskuuta 2009, jolloin joukkue hävisi Vancouver Canucksille lukemin 7–3. Hän teki kesäkuussa 2010 kaksivuotisen jatkosopimuksen Oilersin kanssa. Kaudella 2010–2011 Dubnyk toimi Oilersin kakkosmaalivahtina ja tienasi 800 000 dollaria. Hän pääsi torjumaan 35 ottelussa. Edmonton jäi 2010–2011 kaudella liigan viimeiseksi, mutta Dubnyk sai tilastoihinsa ihan hyvän torjuntaprosentin 91,6 % ja päästettyjen maalien keskiarvon 2,71. Tammikuussa 2014 hänet siirrettiin Nashville Predatorsiin, mutta maaliskuussa hän siirtyi Montreal Canadiensiin. Heinäkuun ensimmäisenä päivänä hän päätyi Arizona Coyotesin maalin suulle yhden vuoden sopimuksella.


title: Devan Dubnyk

text: Dubnyk oli voittamassa alle 20-vuotiaiden maailmanmestaruutta vuonna 2006. Hän ei kuitenkaan saanut peliaikaa toimiessaan koko turnauksen ajan kakkosmaalivahtina Justin Poggelle. Alle 18-vuotiaiden MM-kilpailuissa 2004 Pogge puolestaan toimi kakkosmaalivahtina Dubnykille. Kanada sijoittui turnauksessa neljänneksi hävittyään pronssiottelussa Tšekille lukemin 3–2.


title: Devan Dubnyk

text: Dubnyk edustaa Kanadaa miesten MM-kilpailuissa vuonna 2011. Hän toimi joukkueen kolmosmaalivahtina pelaten kisoissa yhden ottelun alkusarjassa. Hän toimi myös joukkueen kolmosmaalivahtina vuoden 2010 turnauksessa, jossa hän jäi kuitenkin ilman torjuntavastuuta.


title: Purjehdus kesäolympialaisissa 1952 – Star

text: Star -luokan purjehdus olympiakisoissa 1952 suoritettiin Harmajalla. Kilpailu käsitti seitsemän osakilpailua, joista kukin venekunta sai laskea hyväkseen kuusi parasta sijoitusta. 42 purjehtijaa 21 kansakunnasta otti osaa kilpailuun.


text: DNF = Keskeytti, DNS= Ei lähtenyt , DSQ = Diskattiin


title: Kozlov

text: Kozlov (), naisilla Kozlova (Козло́ва) on yleisimpiä venäläisiä sukunimiä. Se perustuu lisänimeen "Kozjol" (Козёл) ’pukki’. Nimi voi viitata seuraaviin henkilöihin tai asioihin:


title: Kozlov

text: KozlovKozlova


title: Kozlov

text: Muita


title: Italian kuningaskunta (476–493)

text: Italian kuningaskunta () oli germaaniheimopäällikkö Odovakarin perustama valtio, joka syntyi Länsi-Rooman tuhon jälkeen vuonna 476. Italian kuningaskunta oli olemassa 17 vuotta, kunnes Teoderik Suuri tuhosi sen vuonna 493.


title: Novikov

text: Novikov (), naisilla Novikova (Но́викова) on yleisimpiä venäläisiä sukunimiä. Se perustuu henkilönimeen "Novik" (Но́вик), jonka taustalla on adjektiivi "novyi" (’uusi’). Nimi voi viitata seuraaviin henkilöihin tai asioihin:


title: Novikov

text: Novikov


title: Novikov

text: Novikova


title: Swedish House Mafia

text: Swedish House Mafia on vuonna 2008 perustettu ruotsalainen house-musiikkia tekevä dj-kollektiivi, johon kuuluvat Axel "Axwell" Hedfors, Sebastian Ingrosso ja Steve Angello. Yhtyeen debyyttialbumi "Until One" julkaistiin 25. lokakuuta 2010. Yhtye toimi aktiivisesti vuosina 2008–2013, mutta palasi julkisuuteen 2018 esiinnyttyään kevään Ultra Music Festivaleilla Miamissa. Syksyllä 2018 yhtye ilmoitti suuresta konsertista Tukholman Tele 2 Arenalla sekä uudesta tuotetusta musiikista, joka julkaistaisiin myöhemmin.


title: Swedish House Mafia

text: Yhtyeen tunnetuimpia kappaleita ovat muun muassa "Don't You Worry Child" (mukana John Martin), "Miami 2 Ibiza" (mukana Tinie Tempah), "One (Your Name)" (mukana Pharrell Williams), "Save The World" (mukana John Martin), "Greyhound" sekä "Leave the World Behind" (mukana Laidback Luke & Deborah Cox).


title: Swedish House Mafia

text: Kesäkuussa 2012 Swedish House Mafia ilmoitti lopettavansa One Last Tour -kiertueensa jälkeen. Swedish House Mafian jäähyväiskonsertti järjestettiin Miamissa Ultra Music Festivaleilla maaliskuussa 2013. Viiden vuoden ajan Angello keikkaili sooloartistina, kun Axwell ja Ingrosso duona. Keväällä 2018 Swedish House Mafia teki yllättävän paluun 2018 Ultra Music Festivaaleilla Miamissa viiden vuoden tauon jälkeen. Vuonna 2014 ilmestyi Swedish House Mafian ja Christian Larsonin tekemä elokuva "Leave The World Behind", joka näyttää ja kertoo yhtyeen jäsenten elämästä ja heidän viimeisestä One Last Tour maailmankiertueesta. Elokuvassa jäsenet puhuvat mm. siitä, miksi he lopettivat, ja että he eivät enää ole parhaita ystäviä kuten ennen Swedish House Mafiaa.


title: Karla

text: Karla voi tarkoittaa seuraavia:


title: Morozov

text: Morozov (), naisilla Morozova (Моро́зова) on yleisimpiä venäläisiä sukunimiä. Se perustuu henkilönimeen "Moroz" (Моро́з), jonka merkityksenä on ’pakkanen’. Nimi voi viitata seuraaviin henkilöihin tai asioihin:


title: Kantere

text:
Kantere ry:n (Keski-Suomen kansanterveyden edistämiskeskus) tarkoituksena on koordinoida, kehittää ja arvioida maakunnallisia hyvinvointia ja terveyttä edistäviä toimintoja, tehostaa terveyden edistämisen toimijoiden (järjestöt, julkinen ja yksityinen sektori) verkostomaista yhteistyötä, ehkäistä kansansairauksia ja alueen muita terveysongelmia sekä kaventaa terveyseroja.
Tavoitteena on luoda Keski-Suomen maakuntaan hyvinvoinnin ja terveyden edistämisen kestäviä rakenteita ja vahvistaa sektorirajat ylittävää terveyden edistämisen osaamista ja yhteistyötä.
Yhdistyksen toiminnalla tavoitellaan maakunnan väestön parempaa hyvinvointia ja vaikutetaan samalla alueen elinvoimaisuuteen ja menestymisedellytyksiin. Toiminnasta saatuja tuloksia hyödynnetään valtakunnallisesti.


title: Kantere

text: Kantere ry:n taustalla on Terveyden edistämisen Foorumi, jonka toiminnan juuret ajoittuvat vuoteen 1994 ja Syty Savutta –projektiin.


title: Kantere

text: Kantereen toiminnan tarkoituksena on vahvistaa, ennakoida ja kehittää terveyden edistämistä. Kantere koordinoi ja luo puitteita julkisen, yksityisen ja kolmannen sektorin vuorovaikutukselle.


title: Kantere

text: Kantere toimii valtakunnallisten terveyden edistämislinjausten ja suuntien (mm. Terveys 2015, Kaste-ohjelma) mukaisesti. Kantere vastaa maakunnassa väestön terveyden edistämisen tarpeisiin ja kokoaa tähän työhön myös järjestökenttää. Väestöstrategiaa toteutetaan yhteistyössä maakunnallisen Keski-Suomen sairaanhoitopiirin preventiotyön kanssa.


title: Etelä-Sudanin kansanäänestys itsenäisyydestä 2011

text: Etelä-Sudanin kansanäänestys itsenäisyydestä oli Etelä-Sudanissa tammikuussa 2011 pidetty kansanäänestys siitä, pitäisikö alueen jäädä osaksi Sudania vai itsenäistyä.


text: Äänestys alkoi 9. tammikuuta ja päättyi 15. tammikuuta 2011. Äänestyksen päivämäärästä päätettiin vuonna 2005 Afrikan pisimmän sisällissodan päättyessä. Äänestys sai aikaan kahakoita, joissa kuoli useita ihmisiä. Kansanäänestyksessä 98,83 prosenttia tuki alueen itsenäistymistä, joka todennäköisesti tapahtuu heinäkuussa 2011.


text: Abyein alue on öljyrikas alue, joka tulee äänestämään myöhemmin samana vuonna siitä, jääkö alue osaksi Sudania vai liittyykö Etelä-Sudaniin. On myös muita kiistanalaisia alueita, joilla äänestyksen pitäminen on toistaiseksi epäselvää ja liittyminen ratkaistaan luultavasti keskusteluina vielä samana vuonna.


text: Koska suurin osa Sudanin öljyvaroista sijaitsee Etelä-Sudanissa, pelätään, että alueen itsenäistyminen johtaa kiistoihin alueiden omistuksesta tai jopa sotaan.


title: Kolmiliitto (täsmennyssivu)

text: Kolmiliitolla saatetaan viitata seuraaviin liittokuntiin:


title: King Kong (hahmo)

text: King Kong on kuvitteellinen jättiläisgorilla, joka on esiintynyt useassa elokuvassa. Ensimmäistä kertaa King Kong esiintyi elokuvassa "King Kong" vuonna 1933. Jo samana vuonna se sai jatko-osan "King Kongin poika". 29 vuotta myöhemmin esiteltiin elokuva "King Kong vs Godzilla" (1962) ja sen jatko-osa "King Kong – jättiläishirviö" (1967). Vuonna 1976 ensimmäisestä elokuvasta tehtiin uusintaversio. Myös se sai seuraajan, "King Kong elää" vuonna 1986.


title: King Kong (hahmo)

text: Peter Jackson teki hyvin menestyneen uudelleenfilmatisoinnin "King Kong" 2005. Australialaisen Global Creatures yhtiön kehittämä teatteriversio sai ensi-iltansa vuonna 2013. Vuonna 2017 King Kongista ilmestyi elokuva nimeltä "", joka on Warner Bros. Picturesin ja Legendary Picturesin yhteistuotantoa ja sijoittuu MonsterVerse-elokuvauniversumiin vuoden 2014 "Godzilla"-elokuvan kanssa. Godzillalle ja King Kongille tulee ilmestymään vuonna 2020 crossover-elokuva, joka kulkee työnimellä "Godzilla vs. Kong".


title: Bolivianerakkokolibri

text: Bolivianerakkokolibri ("Phaethornis stuarti") on eteläamerikkalainen erakkokolibrien sukuun kuuluva kiitäjälintu. Sen esiintymisalue ulottuu Perun kaakkoisosasta Bolivian keskiosiin. Ernst Hartert kuvaili lajin holotyypin Bolivian Salinasista vuonna 1897.


title: Martin Luther Kingin päivä

text: Martin Luther King Day on Yhdysvalloissa kansallinen vapaapäivä, joka on omistettu kansalaisoikeustaistelija Martin Luther King, Jr. muistolle. Päivää vietetään tammikuun kolmas maanantai, koska se on maanantai joka sattuu lähimmäksi Kingin syntymäpäivää (15. tammikuuta). Ronald Reagan allekirjoitti muistopäivän laiksi vuonna 1983 ja sitä vietettiin ensimmäisen kerran 20. tammikuuta 1986.


title: Erakkokolibri

text: Erakkokolibri ("Phaethornis longuemareus") on eteläamerikkalainen kiitäjälintu. Sen esiintymisalue ulottuu Trinidadista ja Venezuelan koillisosasta Ranskan Guayanaan. René-Primevère Lesson kuvaili lajin holotyypin Cayennesta vuonna 1832. IUCN esittää luokittelijaksi George Newbold Lawrencen (1858).


title: Guayananerakkokolibri

text: Guayananerakkokolibri ("Phaethornis malaris") on eteläamerikkalainen kiitäjälintu. Sen esiintymisalue käsittää mantereen pohjois- ja itäosat Andien itäpuolella, Kolumbiasta Brasiliaan, Boliviaan ja Peruun. Lajista tunnetaan kuusi alalajia. Alexander von Nordmann kuvaili lajin holotyypin Cayennesta vuonna 1835.


title: Kalpaerakkokolibri

text: Kalpaerakkokolibri ("Phaethornis bourcieri") on eteläamerikkalainen kiitäjälintu. Sen esiintymisalue käsittää mantereen pohjoisosan, pääasiassa Amazonasin alueen, Kolumbiasta Pohjois-Peruun ja Brasiliaan. Lajista tunnetaan kaksi alalajia. René-Primevère Lesson kuvaili lajin holotyypin Cayennesta vuonna 1832.


title: Barbora Strýcová

text: Barbora Strýcová, aikaisemmin Záhlavová-Strýcová (s. 28. maaliskuuta 1986 Plzeň, Tšekkoslovakia), on tšekkiläinen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 16 tammikuussa 2017 ja nelinpelissä viidenneksi lokakuussa 2018. Kaksinpelissä hän on voittanut kaksi WTA-turnausta ja nelinpelissä 23 WTA-turnausta.


title: Barbora Strýcová

text: Junioriurallaan Strýcová menestyi hyvin Grand Slam -turnauksissa. Hän voitti vuonna 2001 Petra Cetkovskán kanssa Australian avointen nelinpelin. Vuonna 2002 hän voitti Anna-Lena Grönefeldin kanssa Ranskan avointen nelinpelin ja Elke Clijstersin kanssa Wimbledonin nelinpelin. Kaksinpelissä hän voitti Australian avoimet vuosina 2002 ja 2003. Vuonna 2002 hänet valittiin International Tennis Federationin maailmanmestariksi.


title: Barbora Strýcová

text: Vuonna 2010 Strýcová voitti Australian avointen ensimmäisellä kierroksella Regina Kulikovan 4 tuntia ja 19 minuuttia kestäneessä ottelussa, ja siitä tuli naisten kaikkien aikojen pitkäkestoisin ottelu Grand Slam -turnauksissa. Toisella kierroksella hän hävisi Dinara Safinalle.


title: Barbora Strýcová

text: Ranskan avoimissa Strýcová hävisi avauskierroksella Rossana de los Ríosille. Wimbledonissa hän puolestaan pääsi kolmannelle kierrokselle voitettuaan Jelena Vesninan ja Daniela Hantuchován, mutta hävisi sitten Marija Šarapovalle. Heinäkuussa hän pääsi Prahan turnauksen finaaliin voitettuaan mm. Johanna Larssonin ja Patty Schnyderin. Finaalissa hän hävisi Ágnes Szávaylle luvuin 6–2, 1–6, 6–2. Yhdysvaltain avointen ensimmäisellä kierroksella hän hävisi Marija Kirilenkolle.


title: Barbora Strýcová

text: Vuoden 2011 Australian avoimissa hän voitti Aravane Rezaïn ja Jelena Dokićin, kunnes kolmannella kierroksella hävisi Li Nalle. Indian Wells Masters -turnauksessa Strýcová voitti toisella kierroksella maannaisensa, Petra Kvitován, mutta hävisi kolmannella kierroksella Ana Ivanovićille. Ranskan avointen ensimmäisellä kierroksella hän hävisi kuudenneksi sijoitetulle Li Nalle luvuin 3–6, 7–6(6), 3–6. Wimbledonissa Strýcová hävisi toisella kierroksella Francesca Schiavonelle. Yhdysvaltain avoimissa hän hävisi ensimmäisellä kierroksella Petra Martićille. Syyskuussa hän otti ensimmäisen WTA-turnausvoittonsa kaksinpelissä, kun hän voitti Bell Challengen loppuottelussa Marina Erakovicin.


title: Barbora Strýcová

text: 16. lokakuuta 2012 Strýcován dopingnäytteestä löytyi kiellettyä ainetta, ja hän sai kuuden kuukauden kilpailukiellon.


title: Ladislav Šmíd

text:
Ladislav Šmíd (s. 1. helmikuuta 1986 Frýdlant, Tšekkoslovakia) on tšekkiläinen jääkiekkopuolustaja, joka pelaa NHL-joukkue Calgary Flamesissa. Hän on isokokoinen puolustava puolustaja, joka tukee myös hyvin hyökkäyksiä. Šmídin vahvuudet ovat sijoittumisessa.
Šmíd on HC Liberecin kasvatti. Hän debytoi Tšekin Extraliigassa kaudella 2002–2003, jolloin 16-vuotias Šmíd pelasi neljä ottelua ilman tehopisteitä. Kausi 2003–2004 oli hänelle tulokasvuosi Extraliigassa. Šmíd teki 45 runkosarjaottelussa tehot 1+1=2. Hän vahvisti keväällä 2004 myös sarjatasoa alempana 1. Národní hokejová ligassa pelaavaa HC Berounští Medvědia. Mighty Ducks of Anaheim varasi Šmídin ensimmäisellä kierroksella 9. pelaajana . Hän pelasi vielä kauden 2004–2005 Liberecissa, jossa Šmíd teki 39 runkosarjaottelussa tehot 1+3=4.


title: Ladislav Šmíd

text: Šmíd siirtyi kaudeksi 2005–2006 Mighty Ducks of Anaheimin organisaatioon tehdessään joukkueen kanssa kolmivuotisen tulokassopimuksen elokuussa 2005. Hän pelasi koko kauden sen farmijoukkue Portland Piratesissa, jossa Šmíd teki 71 runkosarjaottelussa tehot 3+25=28. Heinäkuussa 2006 Ducks kauppasi Šmídin, Joffrey Lupulin, ensimmäisen kierroksen varausvuoron kesälle sekä ensimmäisen ja toisen kierroksen varausvuoron kesälle Edmonton Oilersiin vaihdossa Chris Prongeriin. Šmíd otti paikkansa Oilersin kokoonpanosta syksyn 2006 harjoitusleirin jälkeen ja hän pelasi joukkueessa koko kauden 2006–2007. Šmíd teki tulokaskaudellaan 77 runkosarjaottelussa tehot 3+7=10. Hän pelasi kauden aikana myös NHL:n nuorten tähdistöottelussa. Kauden 2007–2008 Šmíd aloitti AHL-joukkue Springfield Falconsissa, mutta hän pelasi siellä vain kahdeksan ottelua tehoin 1+4=5, kunnes Šmíd kutsuttiin takaisin ylös. Sittemmin hän on vakiinnuttanut paikkansa Oilersin kokoonpanossa.


title: Ladislav Šmíd

text: Kaudella 2008–2009 Šmíd teki yhden kauden piste-ennätyksensä NHL:ssä tekemällä 60 ottelussa 11 syöttöpistettä. Kesällä 2009 Oilers tarjosi Šmídin, Andrew Coglianon ja Dustin Pennerin vaihtokaupassa Ottawa Senatorsin tähtipelaajaan Dany Heatleyyn. Heatley kuitenkin kieltäytyi Oilersin sopimustarjouksesta ja siirtyi kaudeksi 2009–2010 San Jose Sharksiin. Šmíd teki elokuussa 2009 kaksivuotisen ja 2,6 miljoonan dollarin arvoisen jatkosopimuksen Oilersin kanssa.


title: Ladislav Šmíd

text: Šmíd edusti Tšekkiä MM-kilpailuissa vuonna 2007. Hän on edustanut joukkuetta myös kahdeksan kertaa Euro Hockey Tour-tasolla.


title: Ladislav Šmíd

text: Šmíd pelasi alle 20-vuotiaiden MM-kilpailuissa vuosina 2004, 2005 ja 2006. Hän voitti vuonna 2005 pronssia. Šmíd pelasi myös alle 18-vuotiaiden MM-kilpailuissa vuosina 2003 ja 2004. Jälkimmäinen turnaus päättyi pronssiin ja hänet valittiin tähdistökentälliseen.


title: Kanelierakkokolibri

text: Kanelierakkokolibri ("Phaethornis nattereri") on eteläamerikkalainen kiitäjälintu. Sen esiintymisalue käsittää Bolivian itäosat ja lähiseudut Brasilian lounaisosassa, sekä Brasilian koillisosan. Hans von Berlepsch kuvaili lajin holotyypin Brasilian Mato Grossosta vuonna 1887, ja nimesi lajin Johann Nattererin kunniaksi.


title: Kaukasian sota

text: Kaukasian sota oli vuosina 1817–1864 käyty sota Venäjän keisarikunnan ja Kaukasian imaamikunnan välillä. Sota alkoi Venäjän aloittaessa hyökkäyksen Luoteis-Kaukasiaan tavoitteenaan valloittaa alueen. Sodan aikana Kaukasiassa käytiin joitakin taisteluja Venäjän sekä Kaukasian imaamikunnan ja paikallisten heimojen välillä. Sodan tuloksena Venäjä laajeni etelään alueelle, joka käsittää nykyiset Tšetšenian, Dagestanin sekä karatšaiden ja adygeiden kotialueet.


title: J. C. R. Licklider

text: Joseph Carl Robnett Licklider (11. maaliskuuta 1915 St. Louis, Missouri, Yhdysvallat – 28. kesäkuuta 1990 Arlington, Massachusetts, Yhdysvallat) oli yhdysvaltalainen psykologi ja tietojenkäsittelytieteilijä. Häntä pidetään tietojenkäsittelyn uranuurtajana, ja hän esitti urallaan ajatuksia erityisesti tietokoneverkoista.


title: J. C. R. Licklider

text: Licklider aloitti akateemisen uransa Harvardin yliopiston psykoakustiikan laboratoriossa. Hän tutki melua ja kehitti toisen maailmansodan aikana melussa paremmin kuuluvan radion. Licklider kiinnostui psykoakustiikan tutkimuksen kautta myös tietokoneista ja tietokoneverkoista. Hän esittelikin raportissaan varhaisen mielikuvan Internetistä, ja hänen Darpassa esittelemiensä ajatusten pohjalta kehitettiin varhainen Internetiä edeltänyt tietoverkko Arpanet.


title: J. C. R. Licklider

text: Joseph Carl Robnett Licklider syntyi St. Louisissa vuonna 1915. Hän oli baptistipastori ja opettaja Joseph Parron Lickliderin ja kodinhoitaja Margaret Robnett Lickliderin ainoa lapsi. Joseph oli lapsena hyvin iloinen ja energinen. Hän kiinnostui jo varhain tekniikasta, erityisesti autoista, ja 15-vuotiaana hän ostikin romuauton, jota hän purki ja kokosi moneen kertaan ymmärtääkseen sen toiminnan.


title: J. C. R. Licklider

text: Licklider kävi koulunsa University Cityssä, Missourissa. Kesäkuussa 1932 hän kirjautui St. Louisin Washingtonin yliopistoon. Sieltä hän sai alemman korkeakoulututkinnon fysiikasta, matematiikasta ja psykologiasta vuonna 1937, ja seuraavana vuonna hän valmistui maisteriksi psykologiasta. Licklider ilmoittautui vielä samana vuonna Rochesterin yliopistoon, jossa hän väitteli tohtoriksi psykologiasta vuonna 1942.


title: J. C. R. Licklider

text: Lickliderin ammatillinen ura alkoi vuonna 1942, kun hänet palkattiin Harvardin yliopiston psykoakustiikan laboratorioon. Toisen maailmansodan aikana laboratorio teki Yhdysvaltain armeijan ilmavoimien sponsoroimaa tutkimusta, joka liittyi meluun. Licklider kehitti menetelmän, joka vääristi radiolähetyksiä painottamaan konsonantteja, ja siten auttoi radion kuulumaan paremmin taustahälyn keskellä. Hänen keksintönsä paransi laitteistoja merkittävästi, ja hän sai keksinnöstään vuonna 1950 Amerikan akustiikan seuran palkinnon.


title: J. C. R. Licklider

text: Vuonna 1945 Licklideristä tuli Harvardin osa-aikainen luennoitsija, jona hän toimi vuoteen 1950. Vuonna 1945 Licklider meni myös naimisiin. Hän sai vaimonsa Alberta Louise Carpenter kanssa kaksi lasta: Tracy Robnettin ja Linda Louisen.


title: J. C. R. Licklider

text: Licklider nimettiin vuonna 1950 Massachusetts Institute of Technologyn apulaisprofessoriksi. Hän opetti MIT:ssä psykologiaa ja toivoi voivansa perustaa myöhemmin yliopistoon vakinaisen psykologian laitoksen. MIT-aikanaan hän toimi myös hallituksen tieteellisenä neuvonantajana. Dwight D. Eisenhowerin presidenttikautena Licklider oli muun muassa puolustusministeriön ja NASAn biotekniikan ja ihmistutkimuksen komitean neuvonantajana. Psykoakustiikan saavutustensa ansiosta Licklider valittiin vuonna 1958 Amerikan akustiikan seuran puheenjohtajaksi.


title: J. C. R. Licklider

text: Licklider työskenteli vuodet 1957–1962 Bolt, Beranek and Newman -nimisessä yrityksessä. Hän jatkoi siellä MIT:ssä tekemäänsä psykoakustiikan tutkimusta. Yrityksen kautta hän sai mahdollisuuden työskennellä yhdellä ensimmäisistä minitietokoneista, Digital Equipment Corporationin PDP-1:llä. Se oli suhteellisen nopea, ja Licklider pystyi ohjelmoimaan sitä suoraan reikänauhan avulla ja näkemään näytöltä tulokset. Hän oli MIT:ssä joutunut toteamaan, että psykoakustiikan tutkimusaineisto oli jo niin monimutkaista, että edes analogiakoneet eivät pystyneet niitä ratkaisemaan.


title: J. C. R. Licklider

text: Licklider ymmärsi nopeasti minitietokoneiden mahdollisuudet. Koneista tulisi pian niin nopeita, että Vannevar Bushin ajatukset automatisoiduista kirjastojärjestelmistä pystyttäisiin toteuttamaan. Vuonna 1959 hän julkaisi ensimmäisen kirjansa, "Libraries of the Future", jossa hän kuvailee automatisoitua kirjastoa. Lickliderin ajatukset tietokoneiden tulevaisuudesta menivät kirjastojärjestelmiä pidemmälle, ja vuoden 1960 uraauurtavassa tutkimuksessa "Man-Computer Symbiosis" hän esitteli tietokoneavustajan. Vuonna 1962 Licklider ja Welden Clark kirjoittivat tutkimusraportin "On-Line Man Computer Communication". He kirjoittivat raportissa tietokoneverkkojen tulevaisuudesta ja esittelivät yhden ensimmäisistä mielikuvista Internetistä.


title: J. C. R. Licklider

text: DARPA palkkasi Lickliderin IPTO:n johtajaksi lokakuussa 1962. Hänen tehtävänään oli kehittää ideoitaan ja yhdistää puolustusministeriön pääkoneet Pentagonissa ja Cheyenne Mountainilla. Hän yhdisti pian tutkimusryhmiä, joita johti tekoälyn edelläkävijöitä, kuten John McCarthy, Marvin Minsky ja Allen Newell. Lickliderin ansiosta myös tietojenkäsittelytieteen koulutusohjelmat laajenivat merkittävissä yliopistoissa, kuten Carnegie Mellonissa, Berkeleyssä, Stanfordissa ja MIT:ssä. Licklider jätti IPTO:n vuonna 1964, mutta hänen ajatuksensa tietokoneverkoista vaikuttivat hänen seuraajissaan, jotka olivat perustamassa Arpanetiä.


title: J. C. R. Licklider

text: IPTO:lta Licklider siirtyi IBM:lle. Vuonna 1968 hän palasi MIT:iin johtamaan Project MAC -projektia. IPTOssa hän työskenteli uudestaan vuodet 1973–1975, ja vuodet 1975–1986 hän oli MIT:n tietojenkäsittelytieteiden laboratorion professorina. Vuonna 1979 hän oli perustamassa Infocomia. Licklider jäi eläkkeelle vuonna 1986.


title: J. C. R. Licklider

text: Licklider kärsi viimeisinä vuosinaan sairauksista. Hänellä oli jatkuva vapina käsissä, mikä diagnisoitiin myöhemmin Parkinsonin taudiksi. Hänen allergiansa pahenivat astmaksi. Licklider kuoli astmakohtauksen jälkeen kesäkuussa 1990.


title: Ryhmän 10 alkuaine

text: Ryhmän 10 alkuaineella tarkoitetaan alkuainetta, joka kuuluu jaksollisen järjestelmän kymmenenteen ryhmään. Ryhmän 10 alkuaineita ovat nikkeli, palladium, platina ja darmstadtium. Kaikki ryhmän 10 jäsenet ovat siirtymämetalleja. Niistä palladium ja platina kuuluvat platinametallien ryhmään.


title: Ryhmän 10 alkuaine

text: Kuten kaikilla muillakin ryhmillä, ryhmän 10 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tämä ei kuitenkaan päde palladiumiin.


title: Ryhmän 10 alkuaine

text: Yhtä ryhmän 10 alkuaineista, darmstadtiumia, ei esiinny luonnossa ja sitä on valmistettu vain laboratoriossa.


title: Kaulurierakkokolibri

text: Kaulurierakkokolibri ("Phaethornis striigularis") on neotrooppinen kiitäjälintu. Sen esiintymisalue ulottuu Meksikon eteläosasta Keski-Amerikkaan sekä Etelä-Amerikan luoteisosaan Kolumbiaan, Venezuelaan ja Länsi-Ecuadoriin. Lajista tunnetaan neljä alalajia. John Gould kuvaili lajin holotyypin Bogotásta vuonna 1854.


title: Drago (Bakugan)

text: Pyrus "Drago" Dragonoid on kuvitteellinen hahmo "Bakugan"-televisiosarjassa. Hän on Pyrus-ominaisuuden bakugan, joka näyttää nimensä mukaisesti lohikäärmeeltä. Alkuperäisessä versiossa Dragon äänenä on Keiji Fujiwara, englanninkielisessä versiossa Jason Deline ja suomenkielisessä versiossa Tero Koponen.


title: Drago (Bakugan)

text: Drago oli bakugan, jonka yritti pelastaa kotimaailmansa Vestroia Nagalta, Hiljaisuuden ytimen vartijalta, joka katkerana voimattomuudestaan havitteli itselleen koko maailmankaikkeuden herruutta. Nagan yrittäessä imeä Hiljaisuuden ydin, hän joutuikin sen vangiksi ja samalla toinen ydin, Ikuisuuden ydin sitoutui Waverniin, Nagan kaksoissisareen. Pysäyttääkseen Nagan ja tämän palvelijoiden, Hal-G:n ja Masqueraden, aikeet Drago lähti Maahan, jossa hänestä tuli Danin kumppani.


title: Drago (Bakugan)

text: Ensimmäisen tuotantokauden aikana hän kehittyi kolmesti ja kauden lopussa hän yhdisti Ikuisuuden ytimen itseensä Nagan surmattua Wavernin sekä myöhemmin myös Hiljaisuuden ytimen tuhottuaan itse Nagan. Mutta hän joutui tekemään itse itsestään Uuden Vestroian Täydellisen ytimen. Toisella tuotantokaudella legendaariset soturibakuganit vapauttivat Dragon Täydellisestä ytimestä, koska hänen piti pelastaa Uusi Vestroia vestaaleilta. Niinpä Drago palasi Danin luo. Kyseisen tuotantokauden aikana Drago kehittyi kaksi kertaa ja kantoi yhä sisällään Täydellistä ydintä. Hän pystyy vapauttamaan sen voiman taistelussa kyvyillä nimeltä Strike Dragon, Dragon Contender, Dragon Clash (fuusiokyky) ja Maximum Dragon.


title: POIS-oireyhtymä

text: POIS-oireyhtymä on yleistilaa heikentävä syndrooma, joka ilmenee orgasmin jälkeen esiintyvänä oireiluna. Oireiden kesto voi vaihdella muutamasta tunnista useisiin päiviin. Oireyhtymän nimi on kirjainlyhenne englannin kielen sanoista "postorgasmic illness syndrome" () Ilmiö kuvattiin ensimmäisen kerran vuonna 2002.


title: POIS-oireyhtymä

text: Oireet ilmaantuvat tavallisesti puolen tunnin kuluessa orgasmista ja katoava muutamassa päivässä.


title: POIS-oireyhtymä

text: Syndrooman oireet voivat olla fyysisiä tai psyykkisiä taikka molempia. Yleisiä psyykkisiä oireita ovat kognitiivinen häiriötila, voimakas vaivaantuneisuus, ärtyisyys, ahdistuneisuus, tarve vapautua ahdistuksesta, herkkyys hermojärjestelmälle stressiä aiheuttaville asioille (kuten kylmyydelle), alakulo sekä vaikeudet kommunikoinnissa, keskittymisessä, vuorovaikutuksessa, sanojen muistamisessa sekä informaation lukemisessa ja muistamisessa. Fyysisiä oireita ovat väsymys, päänsärky, lihassärky sekä flunssan tai allergian kaltaiset oireet kuten aivastelu, silmien kutina ja nuha. Osa potilaista myös tuntee voimakasta kuumotusta.


title: POIS-oireyhtymä

text: Oireyhtymää sairastavat ryhtyvät helposti välttämään seksiä, erityisesti orgasmia, tai ajoittamaan sen niin, että voivat levätä ja palautua usean päivän ajan sen jälkeen.


title: POIS-oireyhtymä

text: Oireyhtymä diagnosoidaan herkästi virheellisesti psykologisista tekijöistä johtuvaksi tai hypokondriaksi. Elimistön vähäisellä progesteronimäärällä arvellaan olevan osuutta syndroomaan. Myös vähäistä testosteronia, runsasta kortisolia, aivolisäkkeen kasvaimia ja turkkilaiseksi satulaksi kutsuttavan pääkallon painauman osittaista tyhjyyttä pidetään mahdollisina aiheuttajina.


title: POIS-oireyhtymä

text: Syndroomaa 27 vuotta sairastanut potilas parani täydellisesti 5–10 milligramman annoksilla noretisteronia, jota annettiin puolta tuntia ennen orgasmia ja muutaman minuutin aikana sen jälkeen.


title: POIS-oireyhtymä

text: POIS-oireyhtymää sairastavien todennäköisenä määränä pidetään 0,25–1 prosenttia väestöstä.


title: Franklin-instituutti

text: Franklin-instituutti () on tiedemuseo Philadelphiassa Pennsylvaniassa. Se perustettiin vuonna 1824, ja nykyisiin tiloihinsa se siirtyi vuonna 1934.


title: Franklin-instituutti

text: Franklin-instituutin vuonna 1824 perustivat Samuel Vaughn Merrick ja William H. Keating. Sen tarkoituksena oli kunnioittaa Benjamin Franklinia ja edistää tämän keksintöjen käyttöä. Se sijaitsi alkujaan Philadelphian piirikunnan oikeustalossa, joka tunnetaan nykyään Independence Hallina. Pian instituutti muutti kuitenkin uuteen rakennukseen, jossa sen tilat olivat noin sadan vuoden ajan.


title: Franklin-instituutti

text: 1930-luvun lamasta huolimatta instituutti ja Poor Richard Club alkoivat vuonna 1930 etsiä rahoitusta uuden museorakennuksen rakentamiseksi. Ne onnistuivat 12 päivässä keräämään 5,1 miljoonaa dollaria, minkä ansiosta rakennustyöt voitiin aloittaa. Uuden rakennuksen kulmakivi laskettiin vuonna 1932 20th Streetin ja Benjamin Franklin Parkwayn risteykseen. Vuonna 1933 museoon rakennettiin Fels Planetarium, joka oli Yhdysvaltain toinen planetaario. Museo avattiin 1. tammikuuta 1934. Sen käytännönläheinen suhtautumistapa tieteeseen osoittautui suosituksi yleisön keskuudessa. Instituutti laajeni merkittävästi 1990-luvulla, kun sen yhteyteen perustettiin Mandell-keskus ja kaksi elokuvateatteria.


title: Franklin-instituutti

text: Insitituutti jakaa useita palkintoja.


title: Jaakko Uotila (yritysjohtaja)

text: Jaakko Uotila (s. 1949) on suomalainen proviisori. Hän oli Alkon toimitusjohtaja vuosina 2001–2013 eläkkeelle jäämiseensä saakka.


title: Jaakko Uotila (yritysjohtaja)

text: Aiemmin Uotila työskenteli Orion yhtymässä 1977–1996 ja Yliopiston Apteekin toimitusjohtajana 1996–2001.


title: Pierre Brunet

text: Pierre Émile Ernest Brunet (28. kesäkuuta 1902 Le Quesne – 27. heinäkuuta 1991 Boyne City, Michigan, Yhdysvallat) oli ranskalainen taitoluistelija, olympiavoittaja, maailmanmestari ja Euroopan mestari.


title: Pierre Brunet

text: Brunet kilpaili pariluistelussa aviovaimonsa Andrée Brunet´n kanssa menestyksekkäästi 1920- ja 1930-luvuilla. Pari luisteli vuosina 1924–1932 kaksi olympiavoittoa ja yhden olympiapronssin, neljä maailmanmestaruutta ja yhden MM-hopean sekä Euroopan mestaruuden.


title: Pierre Brunet

text: Brunet osallistui kaksiin olympiakisoihin myös miesten yksinluistelussa: Chamonix´ssa 1924 hän sijoittui kahdeksanneksi ja Sankt Moritzissa 1928 seitsemänneksi. Ranskan mestaruuden Brunet voitti miesten yksinluistelussa viidesti (1924–1925, 1927–1931) ja pariluistelussa vaimonsa kanssa 11 kertaa (1924–1933, 1935).


title: Pierre Brunet

text: Brunet avioitui Andréen (o.s. Joly) kanssa vuonna 1929. Heidän poikansa Jean-Pierre, myös lupaava taitoluistelija, kuoli auto-onnettomuudessa 19-vuotiaana. Brunet´n perhe muutti Yhdysvaltoihin vuonna 1940. Pierre Brunet ryhtyi valmennusuralle, jonka aikana hän valmensi muun muassa Carol Heissia, Scott Hamiltonia ja Donald Jacksonia.


title: The Best (kappale)

text: The Best on Mike Chapmanin ja Holly Knightin kirjoittama laulu, jonka Bonnie Tyler levytti vuoden 1988 albumilleen "Hide Your Heart". Norjassa single nousi kymmenenneksi ja Britanniassa listan sijalle 95.


title: The Best (kappale)

text: Myöhemmin Tina Turner teki kappaleesta cover-version, josta tuli menestynyt single vuonna 1989. Kappale on Turnerin menestysalbumilla "Foreign Affair". Saksofonisoolon Turnerin versiolla soittaa Edgar Winter.


title: Foreign Affair

text: Foreign Affair on Tina Turnerin seitsemäs studioalbumi, vuodelta 1989. Albumilta hiteiksi nousi kappaleet "The Best" ja "Steamy Windows".


title: Break Every Rule

text: Break Every Rule on Tina Turnerin kuudes studioalbumi, joka myi maailmanlaajuisesti yli 12 miljoonaa kappaletta.


title: Break Every Rule

text: Singlet - Billboard (North America)


title: Yleisurheilu kesäolympialaisissa 1952 – miesten kymmenottelu

text: Helsingin olympiakisojen miesten kymmenotteluun osallistui 28 urheilijaa edustaen 16 kansallisuutta. Kilpailu käytiin 25.–26. heinäkuuta.


text: Ylivoimaisin voittaja Helsingin olympiakisojen yleisurheilussa oli Robert Mathias kymmenottelussa. Tätä kuvaa sekin, että hän voitti toiseksi tulleen Campbellin kahdeksassa lajissa. Kaikkiaan 21 kilpailijaa jatkoi loppuun saakka. Kuten aiemmissakin kisoissa, kilpailijat joutuivat kisaamaan aamusta iltaan molempina päivinä. Viimeinen erä 1 500 metriltä päättyi vasta klo 21 jälkeen. Palkintojen jako oli pidettävä seuraavana päivänä. Mathias voitti kymmenottelun jo Lontoossa 17-vuotiaana. Neljän vuoden aikana hän oli edistynyt valtavasti. Hänen pistemääränsä oli uusi maailmanennätys, kun se neljä vuotta aiemmin oli ollut 6386 (vuoden 1952 pisteiksi muutettuna).


text:
Lajit suoritettiin seuraavassa järjestyksessä:Pistetilanne 400 metrin juoksun jälkeen:
Mathias 4 367,
Campbell 4 111,
Simmons 3 924,
Heinrich 3 855,
Widenfelt 3 740,
Tånnander 3 690,
Volkov 3 689,
Hipp 3 666,
Reikko 3 529,
Schirmer 3 504,
Frayer 3 402,
Kusnetsov 3 398,
Elliott 3 363,
Fernandes 3 312,
Iriarte 3 254,
Rebula 3 189,
Figueroa 3 155,
Román Selvá 3 119,
Wehrli 3 032,
Adams 3 030,
Hautamäki 3 020,
Landström 3 008,
Oliver 2 884,
Breitman 1 661. Keskeyttäneitä 4.


title: Lontoon sopimus (1839)

text: Lontoon sopimus, tunnetaan myös nimellä Lontoon ensimmäinen sopimus oli kansainvälinen sopimus, joka allekirjoitettiin 19. huhtikuuta 1839. Sopimuksen myötä Euroopan suurvallat hyväksyivät Belgian itsenäisyyden ja neutraaliuden sekä sen saksankielisen osan, Luxemburgin, itsenäisyyden. Yksi sen tärkeistä osista oli artikla VII, mikä pakotti Belgian pysymään neutraalina ja sopimuksen allekirjoittaneet valtiot puolustamaan Belgiaa sotatilassa turvaten sen neutraaliuden.


title: Andrée Brunet

text: Andrée Brunet (o.s. Joly, 16. syyskuuta 1901 Pariisi – 30. maaliskuuta 1993 Boyne City, Michigan, Yhdysvallat) oli ranskalainen taitoluistelija, olympiavoittaja, maailmanmestari ja Euroopan mestari. Brunet oli ensimmäinen naistaitoluistelija maailmassa, joka käytti kilpaillessaan mustaa asua perinteisen valkoisen sijasta.


title: Andrée Brunet

text: Brunet kilpaili pariluistelussa aviomiehensä Pierre Brunet´n kanssa menestyksekkäästi 1920- ja 1930-luvuilla. Pari luisteli vuosina 1924–1932 kaksi olympiavoittoa ja yhden olympiapronssin, neljä maailmanmestaruutta ja yhden MM-hopean sekä Euroopan mestaruuden.


title: Andrée Brunet

text: Brunet osallistui kaksiin olympiakisoihin myös naisten yksinluistelussa: Chamonix´ssa 1924 hän sijoittui viidenneksi ja Sankt Moritzissa 1928 11:nneksi. Ranskan mestaruuden Brunet voitti naisten yksinluistelussa kymmenesti peräkkäin 1921–1930 ja pariluistelussa miehensä kanssa 11 kertaa (1924–1933, 1935).


title: Andrée Brunet

text: Andrée, tyttönimeltään Joly, avioitui Pierre Brunet´n kanssa vuonna 1929. Heidän poikansa Jean-Pierre, myös lupaava taitoluistelija, kuoli auto-onnettomuudessa 19-vuotiaana. Brunet´n perhe muutti Yhdysvaltoihin vuonna 1940.


title: Daemon’s Heart

text: Daemon’s Heart on puolalaisen black metal -yhtye Moonin ensimmäinen studioalbumi, joka on julkaistu vuonna 1997.


title: Carl Wasenius

text: Carl Gustaf Wasenius (6. syyskuuta 1821 Lieto – 23. helmikuuta 1899 Turku) oli ensimmäisiä pätevän koulutuksen saaneita suomalaisia musiikkialan edustajia.


title: Carl Wasenius

text: Waseniuksen vanhemmat olivat maanjako-oikeuden sihteeri Nicodemus Wasenius ja Maria Johanna Jahn. Hänen puolisonsa vuodesta 1848 oli Olga Apollonia Emilia Millhausen (k. 1890). Musiikkiarvostelija Karl Fredrik Wasenius oli heidän poikansa. Wasenius opiskeli ensin kellosepäksi, mutta ryhtyi sitten opiskelemaan musiikkia Tukholmassa ja Leipzigissä. Hän toimi 1848-1851 viulunsoittajana ja orkesterinjohtajana Turussa, Porissa ja Helsingissä.